open-index/open-wikipedia-markdown huggingface dataset:
සුසිල් ප්‍රේමජයන්ත්

**ආරච්චිගේ දොන් සුසිල් ප්‍රේමජයන්ත්** (1955 ජනවාරි 10) යනු ශ්‍රී ලාංකික දේශපාලඥවරයෙකු, හිටපු කැබිනට් අමාත්‍යවරයකු සහ හිටපු පාර්ලිමේන්තු මන්ත්‍රීවරයෙකු වෙයි.

## මුල් අවදිය
සුසිල් මහතා සිය මූලික ඉගෙනීම් කටයුතු නුගේගොඩ ශාන්ත ජෝන් විද්‍යාලයෙන් හදාරණ ලදී. ඉන්පසුව කොළඹ විශ්වවිද්‍යාලයට ගොස් 1982 දී නීතිවේදී උපාධියක් ලබා 1984 දී නීතිඥ බවට පත් විය. පසුව, 2004 දී ඔහු ශ්‍රී ජයවර්ධනපුර විශ්වවිද්‍යාලයෙන් රාජ්‍ය පරිපාලනය පිළිබඳ ශාස්ත්‍රපති උපාධියක් ද ලබා ගත්තේය.

## දේශපාලන ජීවිතය
ප්‍රේමජයන්ත් සිය දේශපාලන ජීවිතය ආරම්භ කළේ 1991 වසරේ ශ්‍රී ජයවර්ධනපුර කෝට්ටේ නගර සභාවේ උප සභාපතිවරයා ලෙස තේරී පත්වෙමින්.මහින්ද රාජපක්ෂ ජනාධිපති වූ විට ඔහු නැවතත් අධ්‍යාපන ඇමති ලෙස පත් කරන ලදී.මහා මැතිවරණයෙන් පසුව ඛණිජ තෙල් කර්මාන්ත අමාත්‍ය ලෙස ඔහු පත් වුණා. 2013 වසරේ කැබිනට් සංශෝධනයත් සමඟ ඔහු පරිසර හා පුනර්ජනනීය බලශක්ති අමාත්‍යවරයා බවට පත් වුණා.

2015 අගෝස්තු 25 වින දින, මහ මැතිවරණයෙන් දින කිහිපයකට පසු ඔහු එක්සත් ජනතා නිදහස් සන්ධානයේ ප්‍රධාන ලේකම් ධූරයෙන් ඉල්ලා අස්විය.මැතිවරණයට දින කිහිපයකට පෙර ඔහු පක්ෂයේ සභාපති ජනාධිපති මෛත්‍රීපාල සිරිසේන විසින් එම තනතුරෙන් ඉවත් කරන ලදී. ජාතික සමගි ආණ්ඩුවක් පිහිටුවීම සඳහා ශ්‍රී ලංකා නිදහස් පක්ෂය සහ එක්සත් ජාතික පක්ෂය අවබෝධතා ගිවිසුමක් අත්සන් කිරීමෙන් පසුව, ප්‍රේමජයන්ත් තාක්ෂණ හා පර්යේෂණ අමාත්‍යවරයා බවට පත් වුණා. ඔහු 2022 මැයි 20 වන දින ජනාධිපති ගෝඨාභය රාජපක්ෂ විසින් සහ 2022 ජූලි 23 වන දින ජනාධිපති රනිල් වික්‍රමසිංහ විසින් නැවත අධ්‍යාපන අමාත්‍යවරයා ලෙස පත් කරන ලදී.  

## ආශ්‍රිත
*ශ්‍රී ලංකාවෙහි කැබිනට් මණ්ඩලය

## සටහන්
## මූලාශ්‍ර
## බාහිර සබැඳි
* දැනට සිටින කැබිනට් මණ්ඩලය

ප්‍රවර්ගය:1955 උපත්
*
අප්පල්ලගොඩ අම්බලම

**අප්පල්ලගොඩ අම්බලම** ශ්‍රී ලංකාවේ දැකගත හැකි ඉපැරණි අම්බලම් අතුරින් එකකි. එය මහනුවර නගරයේ සිට කිලෝ මීටර 6 ක් පමණ දුරින් පිහිටි අප්පල්ලගොඩ ග්‍රාමයේ ඉදිකොට තිබෙයි.

## අතීතය
1922 වර්ෂයේ ඉදිකරන ලද්දක් යැයි විශ්වාස කෙරෙන මෙම අම්බලම, මහනුවර කලාපය තුල පිහිටි අම්බලම් අතුරින් විශාලතම ගලින් ඉදිකරන ලද අම්බලම ලෙස සැළකෙයි. 

## ඉදිකිරීම් ආකෘතිය
අම්බලමෙහි බිම් ප්‍රමාණය වර්ග මීටර 80 ක් පමණ වන අතර, ගෙබිමෙහි සිට මුදුන දක්වා උස ප්‍රමාණය මීටර 5.6 ක් පමණ වෙයි. අම්බලමෙහි වහලය ඇතුලත කණු 4 ක් හා පිටත කණු 12 ක් මගින් උසුලා සිටියි.

අම්බලම ඉදිරිපස, පැමිණෙන මගී ජනයාගේ පැන් පිපාසය දුරුකරනු වස් තබන ලද ගලින් කල පිංතාලියක් දැකගත හැකිවෙයි.

## මූලාශ්‍ර
ප්‍රවර්ගය:අම්බලම්
ඩිලාන් පෙරේරා

**බෝධිය බුදුගේ ඩිලාන් ප්‍රියංජන් අන්ස්ලාම් පෙරේරා** (1962 අප්‍රියෙල් 19) යනු ශ්‍රී ලාංකික දේශපාලඥවරයෙකි. ඔහු වර්ථමාන වරාය සංවර්ධන කැබිනට් නොවන අමාත්‍යවරයා වෙයි. මීට අමතරව ඔහු අධිකරණ නියෝජ්‍ය අමාත්‍යධූරයද හොබවා තිබෙයි.

## මුල් අවදිය
1962 වසරේ අප්‍රියෙල් 19 වන දින ජනපති උපදේශක මාෂල් පේරේරා සහ දයා පෙරේරාට දාව උපන් ඩිලාන් මහතා සිය මූලික අධ්‍යාපන කටයුතු කොළඹ, රාජකීය විද්‍යාලයෙනුත්, වැඩිදුර අධ්‍යාපන කටයුතු ශ්‍රී ලංකා නීති විද්‍යාලය වෙතිනුත් හදාරණ ලදී.

## ආශ්‍රිත
## බාහිර සබැඳි
*බයෝග්‍රැෆීස් ඔෆ් මෙම්බර්ස් ඔෆ් පාර්ලිමන්ට්
*රයිට් රෝයල් රැලී ඔෆ් ඕල්ඩ් රෝයලිස්ට් ඉන් ද ශ්‍රී ලංකන් පාර්ලිමන්ට්

ප්‍රවර්ගය:1962 උපත්
රීව ස්ටීන්කම්ප්

** රීව රෙබෙකා ස්ටීන්කම්ප්** (19 අගෝස්තු 1983 – 14 පෙබරවාරි 2013) යනු දකුණු අප්‍රිකානු නිරූපිකාවක් වූවාය. එකල ඇය හා සමග සබඳතාවයක සිටි, ඔලිම්පික් සහ පැරාඔලිම්පික් මලල ක්‍රීඩක ඔස්කා පිස්ටෝරියස් විසින් ඇය වෙඩිතබා ඝාතනය කෙරිණි. 2014 සැප්තැම්බර් 14 දිනදී, සාපරාධී මනුෂ්‍යඝාතනයට ඔහු වරදකරු කරනු ලැබිණි.

## ආශ්‍රිත
කොළඹ ජාත්‍යන්තර මූල්‍ය නගරය

**කොළඹ ජාත්‍යන්තර මූල්‍ය නගරය** යනු (පැරණි නාමය **කොළඹ වරාය නගරය**) ශ්‍රී ලංකාවේ, කොළඹ ගාලු මුවදොර පිටියට ආසන්න මුහුදේ හෙක්ට්යාර 269 ක ප්‍රමාණයක් ගොඩකරමින් ඉදිකිරීමට අපේක්ෂිත නව වරාය නගරයකි. මුහුද ගොඩකරමින් වරාය නගරයක් ශ්‍රී ලංකාව තුල ඉදිකෙරෙන ප්‍රථම අවස්ථාව ලෙස මෙය ඉතිහාසයට එක් වේ.

කොළඹ දකුණු වරායේ ඉදිකිරීම් නිරික්ෂණයට පැමිණි අවස්ථාවක, මහින්ද රාජපක්ෂ මැතිතුමන්ට ඇතිවූ අදහසකට අනූව මෙම නව වරාය නගරයේ මූලික සංකල්පය බිහිවූ බව කියැවෙයි. කෙසේනමුදු 1998 වසරේදී සිංගප්පූරුවේ CESMA විසින් මීට සමාන යමක් ඉදිරිපත් කොට තිබූ අතර 2004 වසරේදී එම සංකල්පය බස්නාහිර පළාත් මහා නගර සංවර්ධන සැළැස්ම යටතේ එම ස්ථානයේම කුඩා සහ ආරක්ෂිත මුහුද ගොඩකිරීමේ ව්‍යාපෘතියක් ලෙස අමාත්‍ය පාඨලී චම්පික මහතා විසින් ගෙන එන ලදී.චීන ආධාර යටතේ මෙය ඉදිවෙමින් පවතින අතර භූමියෙහි ගොඩකිරීම් කටයුතු දැනට අවසන්ව පවතී.වර්තමානයේ ගොඩනැගිලි ඉදිකිරීම් ආරම්භ කිරීමට යෝජනාවී ඇති අතර රුක් රෝපණ කටයුතු පර්යේෂණ මට්ටමේ පවතී.වර්ෂ 2024දී ප්‍රථම අදියර නිමකිරීමට අපේක්ෂා කෙරේ.

## ඉදිකිරීමට නියමිත කලාපය
නව කොළඹ දකුණු වරායේ දක්ෂිණ මායිම සහ කොටුව ප්‍රදීපාගාරය අතර කලාපයේ මෙම නව වරාය නගරය ඉදිකිරීමට අපේක්ෂිත වේ. ගොඩකිරීමට අපේක්ෂිත මුළු භූමි ප්‍රමාණය හෙක්ට්යාර 269 කි 

## ඉදිකිරීම
ගාලු මුවදොරට ආසන්න මුහුදේ අක්කර 500කට වැඩි ප්‍රමාණයක් ගොඩකරමින් ඉදි කරන මෙම නව වරාය නගරයේ පලමු අදියරේ ඉදිකිරීම් කටයුතු ශ්‍රී ලංකා ජනපති මහින්ද රාජපක්ෂ මහතාගේ සහ චීන ජනාධිපති ෂී ජින්පින් මහතාගේ ප්‍රධානත්වයෙන් 2014 සැප්තැම්බර් 17 වන දිනදී ආරම්භ කෙරුණි.

වරාය නගරයේ ව්‍යාපෘති සැලසුම චීන මහජන සමූහාණ්ඩුවේ සීමාසහිත චයිනා කොමියුනිකේෂන් ක්‍රන්ස්ට්‍රක්ෂන් සමාගම විසින් ඉදිරිපත් කොට තිබේ. ව්‍යාපෘතියේ ඉදිකිරීම් කටයුතු චයිනා හාබර් ඉංජිනියරින් සමාගම විසින් සිදු කරයි. ව්‍යාපෘතිය ශ්‍රී ලංකා වරාය අධිකාරිය විසින් ක්‍රියාවට නංවනු ලබන අතර, ශ්‍රී ලංකා ආයෝජන මණ්ඩලය විසින් ආයෝජනය වෙනුවෙන් වූ බදු සහන ලබාදීම සිදුකෙරේ. අදියර දෙකක් යටතේ කොළඹ වරාය නගරයේ ඉදිකිරීම් කටයුතු සිදුවෙයි.
### පළමු අදියර
වරාය නගරයේ පළමු අදියර යටතේ දියකඩනය ඉදිකිරීම, ඉඩම් ගොඩකිරීමේ කටයුතු සම්පූර්ණයෙන්ම අවසන් කිරීම හා සංවර්ධනය කළ හැකි ඉඩම්වලින් හෙක්ටයාර් 75ක ප්‍රමාණයක යටිතල පහසුකම් සංවර්ධනය කිරීම සිදු කරනු ලැබේ. මේ සඳහා වූ ඇමරිකානු ඩොලර් මිලියන 1337ක ආයෝජනය චයිනා කොමියුනිකේෂන් කන්ස්ට්‍රක්ෂන් සමාගම විසින් සිදු කරයි. පළමු අදියරේ ඉදිකිරීම් කටයුතු මාස 39 ක් තුල අවසන් කිරීමට නියමිතය.

### දෙවන අදියර
දෙවන අදියර යටතේ ඉතිරි සංවර්ධනය කළ හැකි ඉඩම් හෙක්ටයාර් 95ක ප්‍රමාණයේ යටිතල පහසුකම් සංවර්ධනය කිරීම අපේක්ෂාව වී තිබේ. මෙම සමස්ථ ව්‍යාපෘතිය වසර අටකින් නිමා කිරීම සැලසුම කොට ඇත.

## භූමි පරිහරණය
කොළඹ වරාය නගරය, කොළඹ ජාත්‍යන්තර මූල්‍ය නගරය බවට පත්වීමට පෙරාතුව අළුතින් ගොඩකරනු ලබන භූමියෙන් හෙක්ටයාර් 125ක ප්‍රමාණයක් ශ්‍රී ලංකා රජයටද, ඉතිරි හෙක්ටයාර් 108ක ප්‍රමාණය චීන ආයෝජකයාට හිමිවීමට නියමිතව තිබිණි. ඉන් හෙක්ටයාර් 88ක් වසර 99ක බදු පදනම මතද, ඉතිරි හෙක්ටයාර් 20 ක ප්‍රමාණය නිදහසේ භුක්ති විඳීම සඳහා ලබා දීමට නියමිත විය.

## මූලාශ්‍ර
ස්කොට්ලන්ත නිදහස පිළිබඳ ජනමත විචාරණය, 2014

**ස්කොට්ලන්ත නිදහස පිළිබඳ ජනමත විචාරණය, 2014** යනු ස්කොට්ලන්තය නිදහස් රටක් විය යුතු ද යන බව විමසා බැලීමට පැවැත් වූ ජනමත විචාරණයක් වන අතර එය 2014 සැප්තැම්බර් 18 වන බ්‍රහස්පතින්දා පැවැත්වුණි. පැය 22:00 බීඑස්ටී (21:00 යූටීසී) වන විට ඡන්දය විමසීම අවසන්වූ විට, ඡන්දය ගණන් කිරීම ආරම්භ වූ අතර සැප්තැම්බර් 19 දින උදෑසන ම ප්‍රතිඵල නිකුත් විය. සමස්ත ප්‍රතිඵලය වූයේ "නැත" පාර්ශවයේ ජයග්‍රහණයයි: 55.3% ක් නිදහසට විරුද්ධ ව ඡන්දය ප්‍රකාශ කළහ.

ස්කොට්ලන්ත සහ එක්සත් රාජධානි රජයයන් අතර ඇතිවුනු එකඟතාවයක් පරිදී, මෙම ජනමත විචාරණයට විධිවිධාන සලසන ස්කොට්ලන්ත නිදහස පිළිබඳ ජනමත විචාරණ පණත, ස්කොට්ලන්ත පාර්ලිමේන්තුව විසින්  2013 නොවැම්බරයේදී සම්මත කරන ලදි. මැතිවරණ කොමිසම විසින් නිර්දේශ කල පරිදී, ජනමත විචාරණ ප්‍රශ්නය වන්නේ, "ස්කොට්ලන්තය ස්වාධීන රටක් විය යුතුද?" – ඡන්දදායකයන් විසින් ඔව් හෝ නැහැ ලෙසින් පිළිතුරු දිය හැකිය. ස්ථිර වීම සඳහා, නිදහස පිළිබඳ යෝජනාවට සරල බහුතරයක් ලැබිය යුතුය. සමහරක් ව්‍යතිරේකයන්ට යටත්ව, වයස  16ක් හෝ ඊට වැඩි සියළු ස්කොට්ලන්ත වැසියනට, එනම් මිලියන 4.3 පමණ ජනතාවකට, ඡන්දය ප්‍රකාශ කල හැක.

නිදහස සඳහා ප්‍රධාන ඡන්ද ව්‍යාපාර කණ්ඩායම වන්නේ යර්ස් ස්කොට්ලන්ඩ් වන අතර, සුසංගමය  පවත්වාගෙන යෑම සඳහා  ප්‍රධාන ඡන්ද ව්‍යාපාර කණ්ඩායම වන්නේ  බෙටර් ටුගෙදර් වෙයි. අනෙකුත් ඡන්ද ව්‍යාපාර කණ්ඩායම්, දේශපාලන පක්ෂ, වෙළෙඳ ව්‍යාපාර, පුවත්පත් සහ ප්‍රමුඛ පුද්ගලයන් බොහෝමයක් මේ සඳහා සම්බන්ධ වී ඇත. ඡන්ද ව්‍යාපාරය තුලදී ඉස්මතුවූ ප්‍රමුඛ වාද විෂයයන් අතර, නිදහස් ස්කොට්ලන්තයක් භාවිතා කරනුයේ කුමන ව්‍යවහාර මුදලක්ද, රාජ්‍ය වැය සහ උතුරු මුහුදේ තෙල් විය.

## ඉතිහාසය
### ස්කොට්ලන්තය සහ එක්සත් රාජධානිය ස්ථාපනය 
මධ්‍යතන යුග තුලදී, ස්කොට්ලන්ත රාජධානිය සහ එංගලන්ත රාජධානිය, ස්වාධින රටවල් ලෙසින් සංස්ථාපනය කෙරිණි. 14වන සියවසෙහිදී, යුද්ධ මාලාවක් සටන්කිරීමෙන් පසුව, 1603 වසරෙහිදී, රාජාණ්ඩු දෙක විසින්  පුද්ගලික සුසංගමයකට  එළෙඹ ( කීරීටයන්ගේ සුසංගමය), ස්කොට්ලන්තයේ සයවන ජේම්ස් රජ  එංගලන්තයෙහි පළමුවන ජේම්ස් රජ බවටද පත් විය. 1653 වසරෙහිදී, පොදු රාජ්‍ය මණ්ඩලයක පරිණායක සාමිවරයා  ලෙසින් ඔලිවර් ක්‍රොම්වෙල්  ප්‍රකාශයට පත් කෙරුණු විට, ජාතීන් දෙක එක් රජයක් යටතේ තාවකාලිකව එක්සත් වූ නමුත්,  1660 වසරෙහිදී, රාජාණ්ඩුව ප්‍රතිසංස්ථාපනය කෙරුණු විට විසුරුවා හැරිණි. 1707දී ස්කොට්ලන්තය සහ එංගලන්තය එක්සත් වූයේ මහා බ්‍රිකාන්‍ය රාජධානිය  තැනීමටය. 1801දී අයර්ලන්ත රාජධානිය  හා සමග එක්සත්වූ මහා බ්‍රිතාන්‍යය,  මහා බ්‍රිතාන්‍ය හා අයර්ලන්තය එක්සත් රාජධානිය තැනීය. 1922 වසරෙහිදී, අයර්ලන්තයෙන් බොහෝ කොටසක්,  අයර්ලන්ත නිදහස් රාජ්‍යය ලෙසින් සුසංගමයෙන් ඉවත් විය. ; එබැවින් ස්වෛරී රාජ්‍යයේ වර්තමාන සම්පූර්ණ නම වනුයේ *මහා බ්‍රිතාන්‍ය සහ උතුරු අයර්ලන්තය එක්සත් රාජධානිය* යන්නයි.

### බලය බෙදා හැරීම
1920 ගණන් වලදී, කම්කරු පක්ෂය වෙතින්,  ස්කොට්ලන්තයේ ස්වදේශ පාලනය වෙනුවෙන් කැපවීමක් පල කෙරුණු නමුත්,  පසුකාලීනව, එහි න්‍යාය පත්‍රයෙන් ගිලිහී ගියේය. 1934 වසරෙහිදී  ස්කොට්ලන්ත ජාතික පක්ෂය (SNP) ස්ථාපනය කෙරුණු මුත්, 1960 ගණන් වන තුරු සැලකිය යුතු තරම් මැතිවරණ සඵලත්වය ළඟා කර ගැනුමට අපොහොසත් විය.

## බීබීසී නැඹුරුවක් පිළිබඳ චෝදනා 
නිදහස වෙනුවෙන් ආධාරකරුවන් සමහරක් විසින්, මැතිවරණ ව්‍යාපාරය අතරතුර චෝදනා එල්ලකලේ,  —එරාහී ජාතික විද්‍යුත් ප්‍රචාරකයා—බීබීසී, ස්කොට්ලන්ත නිදහසට එරෙහි නැඹුරුතාවයක් දක්වන බවයි.

## ජනමත විමසීම් 
thumb|350px|2014 සැප්තැම්බර් 11 විට ප්‍රතිඵල

## ප්‍රතිඵලය
### ප්‍රදේශය අනුව 
## ආශ්‍රිත
ස්කොට් ජනයා

**ස්කොට් ජාතිකයන්** යනු මහා බ්‍රිතාන්‍යයට අයත් උප රාජ්යක් වන ස්කොට්ලන්තයෙ වාසය කරන ජන කොට්ටශයකි.

## ආශ්‍රිත
* ස්කොට්ලන්තය

ප්‍රවර්ගය:මහා බ්‍රිතාන්‍යය
ප්‍රවර්ගය:ස්කොට්ලන්තය
තොකෝසීල මාසිපා

**තොකෝසීල මැටිල්ඩා මාසිපා** (උපත 16 ඔක්තොම්බර් 1947) යනු, දකුණු අප්‍රිකානු මහාධිකරණයෙහි  ෂවුටෙන් කොට්ඨාශයෙහි විනිසුරුවරියකි.

## මුල් දිවිය සහ අධ්‍යාපනය 
මාසිපා උපන්නේ සහ ඇතිදැඩිවූයේ  ඔර්ලෑන්ඩෝ නැගෙනහිර, සුවේටෝ, ජොහැනස්බර්ග් හිදී වන අතර දරුවන් 10 යුතු පවුලක වැඩිමලා විය. 1966දී ඇලෙක්සැන්ඩ්‍රා නාගරිකයේ  ඉමාකුලාටා උසස් පාසැලෙන්  විශ්වවිද්‍යාලයට ඇතුළුවීමෙන් පසුව,  ඇය 1974දී, සමාජ සේවය පිළිබඳ විශේෂත්වය සහිතව BA උපාධියක් ලත් අතර, 1990දී  දකුණු අප්‍රිකා විශ්වවිද්‍යාලයෙන්  LLB උපාධියක් ලද්දාය. ඇය 1991දී  අධිනීතිඥයෙක් ලෙසින් ඇතුළු කරගනු ලැබුවාය.

## *රාජ්‍යය එරෙහි ඔස්කා පිස්ටෝරියස්*
රීව ස්ටීන්කම්ප් ඝාතනය සහ තුවක්කු-ආශ්‍රිත චෝදනා කිහිපයක් පිළිබඳව,  ප්‍රිටෝරියා මහාධිකරණයේදී,  2014 මාර්තු 3 දිනදී ඇරඹුනු ඔස්කා පිස්ටෝරියස්ගේ නඩු විභාගයෙහි විනිසුරු මඩුල්ලෙහි සභාපති ධුරය දරන්නේ මාසිපා විසිනි. නඩුවෙහිදී ඇයට සහය වීමට සහයකයන් දෙදෙනෙකු ඇය විසින් පත් කෙරිණි. දකුණු අප්‍රිකානු අධිකරණයේ ප්‍රකාශකයෙකු පරිදී, ඇයගේ ස්ත්‍රී භාවය නිසා මෙම නඩු විභාගයට විශේෂයෙන් පැවරීමක් සිදුවී නොමැත. මෙම උසස් තලයෙහි නඩු විභාගයට ඇය පත්කිරීමත් සමගම, , දක්ෂ, ව්‍යක්ත සහ, අල්පභාෂි පුද්ගලයෙකු ලෙසින්  ඇයගේ සගයන් විසින් ඇය විස්තර කෙරුණු බව වාර්තා වෙයි. නඩුවෙහි මාසිපාගේ තීන්දුව විවාදාත්මකවූ අතර, ඇයගේ ස්ත්‍රීභාවය සහ ජාතිය අවඥාවට ලක් කල තර්ජන ඇය වෙත එල්ල විය. මේ නිසා පොලිස් ආරක්ෂාව සැපයුණි.

## ආශ්‍රිත
ඇතුලුකාන්දුව

වායු ගොලය හා පසේ අන්තර් මුහුනත හරහා ජලය පොලවට ගමන් කිරීමේ භෞතික ක්‍රියවලියයි.

උදාහරණ.jpg| 1 යටි ලියමන
උදාහරණ.jpg| 2 

Vadose_zone.

යටි ලියමන
ඔස්කා පිස්ටෝරියස් විසින් භාවිතා කෙරෙන ධාවන තහඩු පිළිබඳ යාන්ත්‍ර විද්‍යාත්මක විමර්ශනය

[thumb|upright|right| දකුණු කොරියාවේ, [ඩියගෝ පුරවරයේදී පැවති, 2011 ලෝක මලල ක්‍රීඩා ශූරතාවලියේදී,  ඔස්කා පිස්ටෝරියස් දිවීමෙහි යෙදී සිටියදී]]

ඔස්කා පිස්ටෝරියස් විසින් භාවිතා කෙරෙන **ධාවන තහඩු පිළිබඳ යාන්ත්‍ර විද්‍යාත්මක විමර්ශනය** පදනම් වනුයේ,  ෆ්ලෙක්ස්-ෆුට් චීටා ලෙසින් හැඳින්වෙන කාබන්-ෆයිබර්-සවිගැන්වූ බහුඅවයවක විකලාංග අනුබද්ධ මතය.  ද්විත්ව දණහිසෙන්-පහළ  අංගඡේදන සහිත වන පිස්ටෝරියස්,  ශක්‍ය-කායැති මෙන්ම T44 අංගඡේදිත මලල ක්‍රීඩා ඉසව් වලදී තරග වදියි. ජාත්‍යන්තර ශක්‍ය-කායැති ඉසව්හිදී දිවීම සඳහා පිස්ටෝරියස්ගේ යෝග්‍යතාවය පිළිබඳව ජාත්‍යන්තර මලල ක්‍රීඩා ෆෙඩරේෂන සම්මේලනය (IAAF) විසින් අනුමැතිය ලබාදී ඇත.

රග්බි ක්‍රීඩාවෙහි යෙදී සිටියදී සිදුවූ දණහිසෙහි තුවාළයක් නිසා, පුහුණුකරු ඇම්පී ලවු යටතේ,  ප්‍රිටෝරියා විශ්වවිද්‍යාලයේ උච්ච කාර්ය සාධන කේන්ද්‍රෙයහි පුනුරුත්ථාපනය වෙත යොමුවීමෙන් පසුව,  2004 වසරෙහිදී, පිස්ටෝරියස් විසින් දිවීමේ තරග වල සහභාගී වීම ඇරඹීය.

## ආශ්‍රිත
වොන් ෆිලිප්ස් (නිමැවුම්කරු)

**වොන් ෆිලිප්ස්** (උපත 1954) යනු  විකලාංග අනුබද්ධ පිළිබඳ ඇමරිකානු නිමැවුම්කරුවෙනි. ඔහු විසින් නිමැවුනු ෆ්ලෙක්ස්-ෆුට් මාදිලියේ කෘත්‍රිම පාද සහ ගාත්‍රා මෙන්ම, ඔහු සේවය කලේය.

අත්‍යන්තයෙහිදී, කාබන් ග්‍රැෆයිට් වලින් නිමැවුනු හා භාවිතයෙහි යෙදිය හැකි කෘත්‍රිම පාදයක් නිමැවීමට ෆිලිප්ස් සමත් විය. පෙරදී වූ සියළු විකාලාංග අනුබද්ධිතයන්ගෙන් වෙනස් වූ එය, පළඳින්නාගේ පියවර තැබීම තුලින් උකහා ගත් චාලක ශක්තිය, දුන්නක විලසින්,  විභව ශක්තිය ලෙසින් ගබඩා තොට, පළඳින්නාට දිවීමට හා පැනීමට ඉඩ සැලසීය. ඔහු විසින් නිර්මාණය කෙරුණු විකලාංග අනුබද්ධ පාදයක් වන ෆ්ලෙක්ස්-ෆුට් චීටා නමැත්ත, ද්විත්ව-අංගඡේදිත සහ පැරාඔලිම්පික් රන්-පදක්කම්ලාභී ඔස්කා පිස්ටෝරියස් විසින් භාවිතා කෙරෙන අතර, පැරාඔලිම්පික් ක්‍රීඩකයන්ගෙන් සියයට 90 පමණ දෙනා මෙන්ම ලොව පුරා දහස් ගණනක් ජනයා,  මුල් ෆ්ලෙක්ස් -ෆුට් සැලසුමෙහි ප්‍රභේදනයක් භාවිතා කරති. මෙයත් බලන්න ඔසර්#විකලාංග අනුබද්ධය.

ලෝකය වඩා සිටින අංගඡේදිතයන් සඳහා මිල අධික නොවන සහ ශක්තිමත්  විකලාංග අනුබද්ධ සැපයීම සඳහා වන ලාභ-සඳහා-නොපවත්වන සංවිධානයක් වන සෙකන්ඩ් වින්ඩ් සංවිධානය 1999දී ඔහු විසින් සංස්ථාපනය කෙරුණු අතර,  සංවර්ධනය වෙමින් පවතින රටවල් වල, බිම් බෝම්බ වලට ගොදුරුවූවන් සඳහා විකලාංග අනුබද්ධ පාදයක් තැනීම සඳහා කටයුතු සලසමින් සිටියි. 

## ආශ්‍රිත 
## බාහිර සබැඳි 
* ossur.com හී වොන් ෆිල්ප්ස් පිටුව

ප්‍රවර්ගය:1954 උපත්
ප්‍රවර්ගය:ජීවත්වන්නෝ
ප්‍රවර්ගය:ඇමරිකානු නිපැයුම්කරුවෝ
ප්‍රවර්ගය:නෝර්ත්වෙස්ටර්න් විශ්වවිද්‍යාලයීය උපාධිධරයෝ
ප්‍රවර්ගය:යූටා විශ්වවිද්‍යාලයීය ආචාර්ය මණ්ඩලය
ප්‍රවර්ගය:ක්‍රීඩා නිපැයුම්කරුවෝ සහ නවෝත්පාදකයෝ
ප්‍රවර්ගය:ඇමරිකානු අංගඡේදිතයෝ
ප්‍රවර්ගය:විකලාංග අනුපද්ධය
සාපරාධී මනුෂ්‍යඝාතනය

**සාපරාධී මනුෂ්‍යඝාතනය** යනු, ජාතීන්ගේ පොදු රාජ්‍ය මණ්ඩලයේ විවිධ අධිකරණ බලප්‍රදේශ විසින් එම වරද අර්ථදක්වා ඇති පරිදී, මරාදැමීමේ චේතනාව සහිතව හෝ රහිතව හෝ, පුද්ගලයෙකු නීති විරෝධී ලෙසින් මරා දැමීම සම්බන්ධ වන්නාවූ,   විශේෂිත වරදකි. එංගලන්තය විසින් හෝ පසුව එක්සත් රාජධානිය විසින් හෝ පාලනය කරනු ලැබීම තුලදී සංස්ථාපනය කරනු ලැබූ හෝ ආභාෂය ලැබූ හෝ අධිකරණ පද්ධතීන් සඳහා, මෙම වරද සඳහා නම ආශ්‍රිත වන්නේ  ස්කොට්ලන්ත නීතියට මිස ඉංග්‍රීසි නීතියට නොවේ.

## අධිකරණ බලප්‍රදේශ
පහත අධිකරණ බලප්‍රදේශයන්හී "සාපරාධී මනුෂ්‍යඝාතනය" වරද දක්නට ලැබේ; වරදෙහි විස්තරයෙහි දේශීය අනුවාදය, තිබෙන තන්හී දක්වා ඇත:

### දකුණු අප්‍රිකාව 
(දකුණු අප්‍රිකානු නීතිය තුල)  "සාපරාධී මනුෂ්‍යඝාතනය" සරල ලෙසින් අර්ථ දක්වා ඇත්තේ "නීතිවිරෝධී සා නොසැලිකිලිමත් ලෙසින් මනුෂ්‍යයෙක් මරා දැමීම" ලෙසිනි.

## ආශ්‍රිත
### අධෝසටහන්
### අංකන
* ස්ට්‍රත්ක්ලයිඩ් යුනිවර්සිටි ස්කොට්ස් ලෝ කෝර්ස් 
* CanLII - කැනේඩියන් ලීගල් ඉන්ෆමේෂන් ඉන්ස්ටිට්‍යුට්

ප්‍රවර්ගය:කැනේඩියානු නීතිය
ප්‍රවර්ගය:අපරාධ නීතිය නෛතික පද

ප්‍රවර්ගය:ඉන්දියානු දණ්ඩ නීති සංග්‍රහ කොටස්
ප්‍රවර්ගය:ස්කොට්ලන්ත අපරාධ නීතිය
ප්‍රවර්ගය:දකුණු අප්‍රිකානු නීතිය
ඔස්කා පිස්ටෝරියස්ගේ නඩු විභාගය

රීව ස්ටීන්කම්ප් ඝාතනය සහ තුවක්කු-සම්බන්ධ චෝදනා තිහිපයක් සඳහා, **ඔස්කා පිස්ටෝරියස්ගේ නඩු විභාගය** (***රාජ්‍යය එරෙහි ඔස්කා පිස්ටෝරියස්***) 2014 මාර්තු 3 දිනදී  ප්‍රිටෝරියාහී දකුණු අප්‍රිකානු මහාධිකරණයෙහිදී විභාගය ඇරඹුනි. 2014 සැප්තැම්බර් 11–12 දිනවලදී, විනිසුරු තොකෝසීල මාසිපා විසින් තීන්දු කලේ, මිනීමැරුම සඳහා පිස්ටෝරියස් වරදකරු නොවන මුත්, ස්ටීන්කම්ප් සාපරාධී මනුෂ්‍යඝාතනය සහ භොජනාගාරයක් කුලදී ගිනිඅවියක් හා සමගින් අනවධානී ලෙස අන්තරායකාරී හැසිරීම  පිළිබඳ වරදකරු වන බවයි.  දඞුවම් ප්‍රකාශයට පත් කිරීම ඔක්තොම්බර් 13 දිනට නියම කරමින් නඩු විභාගය කල් තබන ලදි. මෙ අනුව ඔහුට වසාර 5 ක සිර දඩුවමක් ඔක්තොම්බර්  21 වෙනි දින අඩිකරණය මගින් නියම කරන ලදි.

පිස්ටෝරියස් යනු,  පැරාඔලිම්පික් ක්‍රීඩා තරග ගණනක් සහ 2012 ගිම්හාන ඔලිම්පික් තරගාවලිය ඇතුළුව, උසස් තලයෙහි ක්‍රීඩාවෙහි  යෙදුනු ආබාධිත මලල ක්‍රීඩකයෙක් වශයෙන් අවධානයට පාත්‍රවූ ප්‍රමුඛ දකුණු අප්‍රිකානු ධාවකයෙකි. නිරූපිකාවක්වූ ස්ටීන්කම්ප් ඔහුගේ පෙම්වතිය වූවාය. 2013 පෙබරවාරි 14 දින හිමිදිරි උදයෙහි, ඔහුගේ ප්‍රිටෝරියා නිවසෙහිදී, පිස්ටෝරියස් විසින් වෙඩි තබා ස්ටීන්කම්ප් ඝාතනය කරනු ලැබිණි. ඔහු විසින් ස්ටීන්කම්ප් හට වෙඩි තැබූ බව පිස්ටෝරියස් පිළිගත් මුත්, පැවසුවේ ඔහු විසින් ඇය අනවසර ඇතුළුවන්නකු ලෙසින් වරදවා වටහා ගත් බවයි.

2021 නොවැම්බරයේදී, දකුණු අප්‍රිකානු බන්ධනාගාර බලධාරීන් ඔහුගේ පෙම්වතිය ඝාතනය කිරීම සම්බන්ධයෙන් සිරගතව සිටින ඔස්කාර් පිස්ටෝරියස්ගේ සමාව සලකා බැලීම සඳහා පළමු ක්‍රියා පටිපාටි පියවර දියත් කළේය.

## ආශ්‍රිත
අයිසීසී විස්සයි20 ජාත්‍යන්තර ශූරතාවය

**අයි.සී.සී. විස්සයි20 ජාත්‍යන්තර ශූරතාවය** (ඉංග්‍රීසි:ICC T20I Championship) යනු,  ජාත්‍යන්තර ක්‍රිකට් කවුන්සිලය වෙතින් පවත්වනු ලබන, ජාත්‍යන්තර විස්සයි20 ක්‍රිකට් තරගාවලියකි. තරගාවලිය හුදු කාල්පනික වන්නේ, විධිමත් වි20ජා තරග න්‍යායපත්‍රය මත උඩතුරා ඇති සරල ශ්‍රේණිගතකිරීම් පරිපාටියක් වන බැවිනි. එක් එක් වි20ජා තරගයට පසුව, සම්බන්ධිත කණ්ඩායම් දෙකට ලකුණු පිරිනැමෙනුයේ ගණිතමය සූත්‍රයක් අනුවය. එක් එක් කණ්ඩායමෙහි ලකුණු, සමස්ත තරග ගණනින් බෙදෙනුයේ ශ්‍රේණිගතය ලබා දීමට වන අතර, සියළු කණ්ඩායම් වගුවක පෙළට තබනුයේ ශ්‍රේණිගතයෙහි පිළිවෙලටය. 

2014 සැප්තැම්බර් 7 දින වන විට, අයිසීසී වි20ජා ශූරතාවයේ ඉදිරියෙන්ම ශ්‍රී ලංකාව පසුවූයේ 131 ක ශ්‍රේණිගතයක් සහිතවය.

## ප්‍රසාද ලකුණු 
වගුව සඳහා ගණනය කිරීම් පහත පරිදී සිදු කෙරෙයි:

* එක් එක් කණ්ඩායම ලකුණු ලබනුයේ ඔවුන් ක්‍රීඩා කල තරගවල ප්‍රතිඵල පරිදීය.
* එක් එක් කණ්ඩායමෙහි *ශ්‍රේණිගතය* සමාන වනුයේ එය රැස් කල  මුළු ලකුණු ගණන, එය ක්‍රීඩා කල මුළු තරග ගණනින් බෙදීමෙනි. (මෙම ගණනය කිරීමේදී තරගමාලා ප්‍රතිඵලය නොසැලකෙයි).
* ගණනය සඳහා තරගයක් සැලකෙනුයේ අවසන් වසර තුන ඇතුළත ක්‍රීඩා කර ඇතොත් පමණි.
* වසර-තුනක සීමාව තුල පළමු වසරෙහිදී ක්‍රීඩා කල තරග සඳහා වටිනාකම තුනෙන්-පංගුවක් වෙයි; දෙවන වසර තුලදී ක්‍රීඩා කල තරග සඳහා එය තුනෙන්-දෙපංගුවක් වෙයි; අවසන් වසර තුල ක්‍රීඩා කල තරග සඳහා සම්පූර්ණ වටිනාකම හිමි වෙයි; මෑත තරග සඳහා ඉඳුරාම වැඩි භරණයක් හිමිවෙයි.
* කිසියම් තරගයකින් පසුව කණ්ඩායමක ශ්‍රේණිගතය තීරණය කරනු වස්:
** තරග ප්‍රතිඵලය නිශ්චය කරන්න (දිනුම, පැරදුම, හෝ ජය-පරාජයෙන් තොර)
** ලැබෙන තරග ලකුණු ගණනය කරන්න:
*** තරගය ඇරඹෙන විට, කණ්ඩායම් දෙක අතර ශ්‍රේණිගතයන් අතර පරතරය, ලකුණු 40 කට වඩා අඩු නම්:
**** විරුද්ධවාදියාගේ ශ්‍රේණිගතයට වඩා වැඩියෙන් ලකුණු 50ක් ජයග්‍රාහකයාට ලැබෙයි
**** විරුද්ධවාදියාගේ ශ්‍රේණිගතයට වඩා අඩුවෙන් ලකුණු 50ක් පරාජිතයාට ලැබෙයි
**** ජය පැරදුමෙන් තොර එක් එක් කණ්ඩායම විරුද්ධවාදියාගේ ශ්‍රේණිගතයට සමාන ලකුණු ලබයි
*** තරගය ඇරඹෙන විට, කණ්ඩායම් දෙක අතර ශ්‍රේණිගතයන් අතර පරතරය, ලකුණු 40 කට වඩා වැඩි හෝ සමාන නම් හෝ :
**** එය ප්‍රබල කණ්ඩායම නම්,  ස්වීය ශ්‍රේණිගතයට වඩා වැඩියෙන් ලකුණු 10 ක්  ජයග්‍රාහකයා  ලබයි
**** එය දුබල කණ්ඩායම නම්,  ස්වීය ශ්‍රේණිගතයට වඩා වැඩියෙන් ලකුණු 90 ක්  ජයග්‍රාහකයා  ලබයි
**** එය ප්‍රබල කණ්ඩායම නම්,  ස්වීය ශ්‍රේණිගතයට වඩා අඩුවෙන් ලකුණු 90 ක්  පරාජිතයා  ලබයි
**** එය දුබල කණ්ඩායම නම්,  ස්වීය ශ්‍රේණිගතයට වඩා අඩුවෙන් ලකුණු 10 ක්  පරාජිතයා  ලබයි
**** ජය පැරදුමෙන් තොර තරගයකදී, ප්‍රබල කණ්ඩායම ස්වීය ශ්‍රේණිගතයට වඩා අඩුවෙන් ලකුණු 40 ක් ලබයි
**** ජය පැරදුමෙන් තොර තරගයකදී, දුබල කණ්ඩායම ස්වීය ශ්‍රේණිගතයට වඩා වැඩියෙන් ලකුණු 40 ක් ලබයි 
** දැනටමත් රැස් කර ඇති ලකුණු ගණනට (පෙර තරගවලදී වගුවෙහි පෙන්වන පරිදී) රැස් කර ගත් තරග ලකුණු එක් කොට නව ශ්‍රේණිගතය නිර්ණය කරන්න. කෙසේවෙතත්, අවසන් වසර තුන පරාසයෙහි නොපවතින තරග (සහ ලකුණු) ඉවත් කල යුතු වෙයි.
* කණ්ඩායම් විසින් රැස් කෙරෙක ලකුණු, ප්‍රතිවාදියාගේ ශ්‍රේණිගතය මත පදනම් වෙන බැවින්, එය ඇරඹුනු විට කණ්ඩායම් සඳහා පාදක ශ්‍රේණිගතයන් නියම කිරීමට මෙම ක්‍රමවේදයට සිදු විය.

 == ශ්‍රේණිගතය වගුව ==

|}

## ආශ්‍රිත
## බාහිර සබැඳි 
*අයිසීසී ටෙස්ට්, ඕඩීඅයි ඇන්ඩ් ටී20අයි චැම්පියන්ෂිප් රෑන්කිංස්
විද්‍යාත්මක අංකනය

**විද්‍යාත්මක අංකනය** () (පොදුවේ කියවෙන පරිදි හෙවත් සම්මත ආකෘතිය හෙවත් සම්මත දර්ශන ආකෘතිය) යනු ඉතා දීර්ඝ හෝ ඉතා කුඩා අංක පහසුවෙන් දහයේ බලයක් ලෙස ලියා දැක්වීමයි.
කවුද බෝයි

**Lucky Luke** යන බෙල්ජියම් කාටූන් වැඩසටහන සිංහලට හඬ කවන ලද සිරස රෑපවාහිනියේ විකාශනය වූ කාටූන් වැඩසටහනකි.
Lucky Luke, බෙල්ජියම් කාටූන් ශිල්පී Maurice De Bevere ගේ නිර්මාණයකි. මෙය, ලතින් ඇමරිකාවේ සිටින Cow Boy තරුණයෙක් පාදක කරගෙන ගොඩ නැඟුණු කාටුන් පටයකි.
2014 ආසියානු ක්‍රීඩා උළෙල

2014 ආසියානු ක්‍රීඩා උළෙල 2014 සැප්තැම්බර් මස 19 වන දින සිට ඔක්තෝබර් මස 4 වන දිනය වන තෙක් දකුණු කොරියාවේ ඉන්චියෝන් නුවර දී පැවැත්වෙනු ලබයි. මෙය XVII (17 වන) ආසියානු ක්‍රීඩා උළෙලයි. ක්‍රීඩා 36 ක් යටතේ තරඟ ඉසව් 439 ක් මෙහිදී පවත්වනු ලබයි. ආසියා මහද්වීපයේ රටවල් 45 ක් (ආසියා මහද්වීපයේ සියළු රටවල්) මේ සඳහා සහභාගී වේ.

### ක්‍රීඩා
*ජල ක්‍රීඩා 
**කිමිදුම්
**පිහිනුම්
**සම කාලීන පිහිනුම්
**වෝටර් පෝලෝ
*දුනු විදීම
*මළල ක්‍රීඩා
*බැඩ්මින්ටන්
*බේස් බෝල්
**බේස් බෝල්
**සොෆ්ට් බෝල්

*බාස්කට් බෝල්
*බෝලිං
*බොක්සිං
*ඔරු පැදීම
*ක්‍රිකට්
*බයිසිකල් පැදීම
**BMX
**මවුන්ටන් පාපැදි 
**මාර්ග
**පථ
*අශ්වාරෝහක
*ෆෙන්සින්
*හොකී

*පාපන්දු
*ගොල්ෆ්
*ජිම්නාස්ටික්
*හෑන්ඩ් බෝල්
*ජූඩෝ
*කබඩි
*කරාටේ
*නවීන පංච ප්‍රයාමය
*සත් සාමාජික රග්බි
*සුළං ඔරු පැදීම
 
*සෙපක් ටක්රෝ
*ඉලක්කයට වෙඩි තැබීම
*ස්කොෂ්
*මේස පන්දු (ටේබල් ටෙනිස්)
*ටයිකොන්ඩෝ
*ටෙනිස්
**ටෙනිස්
**සොෆ්ට් ටෙනිස්
*තුන් ප්‍රයාමය
*වොලීබෝල්
**වෙරළ වොලිබෝල්
**වොලිබෝල්
*බර ඉසිලීම
*මල්ලව පොර
*වූෂු

### තරඟ කාල සටහන
ප්‍රවර්ගය:දකුණු ආසියානු ක්‍රීඩා උළෙල
හවුස් සංගීතය

**හවුස් සංගීතය** යනු ක්‍රි.ව. 1980 දශකයේදී චිකාගෝහි සම්භවයලද විද්‍යුත් සංගීත ශෛලියකි.

ප්‍රවර්ගය:හවුස් සංගීතය
නවසීලන්ත මහා මැතිවරණය, 2014

**2014 නවසීලන්ත මහා මැතිවරණය** 51වන නවසීලන්ත පාර්ලිමේන්තුවේ සාමාජිකත්වය තීරණය කිරීම සඳහා 2014 සැප්තැම්බර් 20 වන සෙනසුරාදා දින පැවැත්විණි.

## මූලාශ්‍ර
ඔස්කා පිස්ටෝරියස්

**ඔස්කා ලෙනාඩ් කාල් පිස්ටෝරියස්** (උපත 22 නොවැම්බර් 1986) යනු  දකුණු අප්‍රිකානු කෙටි දුර ධාවකයෙකි. ඔහු මාස 11 වන විට, ඔහුගේ පාද දෙකම, දණහිසෙන් පහළ අංගඡේදනය කර ඇති මුත්, දණහිසෙන්-පහළ තනි අංගඡේදන සහ ශක්‍ය-කායැති මලල ක්‍රීඩකයන් සඳහා වන තරග ඉසව් වලදී ඔහු තරග වදියි.

පැරාඔලිම්පියානු ශූරයෙක් වූ පසුව, ශක්‍ය-කායැති ජාත්‍යන්තර තරගවලට ඇතුළුවීමට පිස්ටෝරියස් යත්න දැරුවේ, IAAF සංවිධානයෙහි අනවරත විරුද්ධතා මධ්‍යයෙහි සහ ඔහුගේ කෘත්‍රිම ගාත්‍ර විසින් අයුතු වාසියක් ලබා දෙනු ඇතැයි චෝදනාව මධ්‍යයෙහිය.  අත්‍යන්තයෙහිදී නීතිමය අරගලයෙන් පිස්ටෝරියස් ජය ගත්තේය.  2011 ලෝක මලල ක්‍රීඩා ශූරතාවලියේදී, ශක්‍ය-කායැති ලෝක ජවන පදක්කමක් දිනාගත් පළමු අංගඡේදිතයා වීමට පිස්ටෝරියස් සමත් විය. 2012 ගිම්හාන ඔලිම්පික් තරගාවලියේදී, පිරිමි මීටර&nbsp;400 සහ 4&nbsp;×&nbsp;මීටර 400&nbsp;කඩින්කඩ දිවීම තරග වලට ඔහු සහභාගීවීමත් හා සමගම,ඔලිම්පික් තරගවලට සහභාගී වූ පළමු පාද-දෙකම අංගඡේදිතයා වීමට පිස්ටෝරියස් සමත් විය. 2021 නොවැම්බරයේදී, දකුණු අප්‍රිකානු බන්ධනාගාර බලධාරීන් ඔහුගේ පෙම්වතිය ඝාතනය කිරීම සම්බන්ධයෙන් සිරගතව සිටින ඔස්කාර් පිස්ටෝරියස්ගේ සමාව සලකා බැලීම සඳහා පළමු ක්‍රියා පටිපාටි පියවර දියත් කළේය.

## සටහන්
2014 පොදුරාජ්‍ය මණ්ඩලීය ක්‍රීඩා උළෙල

2014 පොදුරාජ්‍ය මණ්ඩලීය ක්‍රීඩා උළෙල හෙවත් XX වන (20 වන) පොදුරාජ්‍ය මණ්ඩලීය ක්‍රීඩා උළෙල ස්කොට්ලන්තයේ ග්ලාස්ගොව් නුවරදී 2014 ජුලි 23 වන දින සිට අගෝස්තු 3 වන දින දක්වා පැවැත්විණි. 

රටවල් 71 ක ක්‍රීඩක ක්‍රීඩිකාවන් 4950 කට අධික පිරිසක් සහභාගී වූ මෙය ස්කොට්ලන්තයේ දී එතෙක් මෙතෙක් පැවති විශාලතම බහු-ක්‍රීඩා උළෙලයි. ක්‍රීඩා 18 ක් යටතේ තරංග ඉසව් 261 ක් මෙහිදී පවත්වනු ලැබීය. ආබාධිත ක්‍රීඩක ක්‍රීඩිකාවන් සඳහා වූ පැරා-ක්‍රීඩා ඉසව් 22 ක් ක්‍රීඩා 5 ක් යටතේ මෙහිදී ප්‍රථම වතාවට පවත්වනු ලැබීය. 2010 පොදුරාජ්‍ය මණ්ඩලීය ක්‍රීඩා උළෙලේදී පැවති ටෙනිස් සහ දුනු විදීමේ ක්‍රීඩා, මෙහිදී තුන් ප්‍රයාමය සහ ජූඩෝ යන ක්‍රීඩා වලින් ප්‍රතිස්ථාපනය කර ඇත.
හෙළ ගණන් ක්‍රමය

**හෙළ ගණන් ක්‍රමය** දශම ආකාරයෙන් පහසුවෙන් ලිවීමට නොහැකි තරම් විශාල හෝ කුඩා සංඛ්‍යා ප්‍රකාශ කිරීමේ ක්‍රමයකි.

*දස දහයක් සියයක් වේ (බිංදු 2)
*සිය දහයක් දහසක් වේ (බිංදු 3)
*දහස් සියය ලක්ෂය වේ (බිංදු 5)
*ලක්ෂ සියය කෝටිය වේ (බිංදු 7)
*කෝටි කෝටියක් ප්‍රකෝටිය වේ
*ප්‍රකෝටි කෝටියක් කෝටිප්‍රකෝටිය වේ 
*කෝටිප්‍රකෝටිය කෝටිය නහුතයක් වේ
*නහුත කෝටිය නින් නහුතය වේ
*නින් නහුත කෝටිය කුත නහුතය වේ
*කුත නහුත කෝටිය කම්බයක් වේ
*කම්බ කෝටිය විෂ්කම්බයක් වේ
*විෂ්කම්බ කෝටිය අබබයක් වේ
*අබබ කෝටිය අටටයක් වේ
*අටට කෝටිය අහබයක් වේ
*අහබ කෝටිය කුමුදයක් වේ
*කුමුද කෝටිය සමුගන්දියක් වේ
*සමුගන්දි කෝටිය උත්පලයක් වේ
*උත්පල කෝටිය කුණ්ඩරිකයක් වේ
*කුණ්ඩරික කෝටිය පද්මයක් වේ
*පද්ම කෝටිය කථානයක් වේ
*කථාන කෝටිය මහ කථානයක් වේ
*මහ කථාන කෝටිය අසංකයක් වේ

ඉහත වත්මන් භාෂාවෙන් පැවසූ හෙළ ගණිත ක්‍රමය පූජාවලියේ බොධි සම්භාර පූජා කථා යන කොටසේ සඳහන් වන්නේ පහත පරිදි ය.

**දස දහයෙක් නම් සියයෙක, දස සියයේක නම් දහසෙක, සියක් දහසෙක් නම් ලක්ෂයෙක, සියක් ලක්ෂයෙක නම් කෝටියෙක. කෝටියෙක් නම් ප්රෂකෝටියෙක, ප්රෙකෝටියෙක් නම් කෝටිප්රකකෝටියෙක, කෝටිප්ර්කෝටි කෝටියෙක් නම් නහුතයෙක, නහුත කෝටියෙක් නම් නින්නහුතයෙක, නින්නහුත කෝටි‍ෙයක් නම් හුත නහුතයෙක, හුත නහුත කෝටියෙක් නම් කම්භයෙක, කම්භ කෝටියෙක් නම් විස්කම්භයෙක, විස්කම්භ කෝටියෙක් නම් අහහයෙක, අහහ කෝටියෙක් නම් අබබයෙක, අබබ කෝටියක් නම් අටටයෙක, අටට කෝ‍ටියෙක් නම් සොගන්ධියෙක,සොගන්ධික කෝටියෙක් නම් උප්පලයෙක, උප්පල කෝටියක් නම් කුමුදයෙක, කුමුදකෝටියෙක් නම්, පුණ්ඩරීකයෙක. පුණ්ඩරීක කෝටියෙක්නම් පදුමයෙක, පදුම කෝටි‍ෙයක් නම් කථානයෙක, කථාන කෝටියෙක් නම් මහා කථානයෙක, මහා කථාන කෝටියෙක් නම් අසඬ්ඛ්යියක් නමි...**

මේවා අති විශාල අගයක් දරණ සංඛ්‍යාය උදාහාරණ ලෙස මහා කාථානයකට  1යි බිංදු 126ක් ලෙසිය යුතුය. හිංදු අරබි ක්‍රමයට මෙවැනි විශාල සංඛ්‍යා ලිවීමේදී පිටු පිරීවට සිදුවනු ඇත. නමුත් බිංදුව රහිතව සංකේත මගින් ලියන්නාවූ සිංහල ඉලක්කම් වලින් පහසුවෙන් එක සංකේතයකින් මේ විශාල සංඛාවක් නමුදු ලිවිය හැකිය.

## ආශ්‍රිත ලිපි
* නහුත රජ
අ විෂන් ඔෆ් ෆයර්

**අ විෂන් ඔෆ් ෆයර්** යනු සුප්‍රසිද්ධ ඇමරිකානු නිලි ගිලියන් ඇන්ඩර්සන් සහ නිව්යෝර්ක් ටයිම්ස් බෙස්ට්සෙලර් ලෙස පිදුම් ලැබූ කෘති රචනා කල කතුවරයෙකු වන ජෙෆ් රොවින් යන දෙදෙනා එක්ව රචනා කල  ත්‍රාසජනක විද්‍යා ප්‍රබන්ධ නවකතාවකි. මෙය දි අ(ර්)තන්ඩ් සාගා නවකතා මාලාවේ පළමුවැන්න ද වේ. එමෙන්ම ද එක්ස්-ෆයිල්ස් ටෙලිනාට්‍ය මාලාවට රංගනයෙන් දායක වූ ගිලියන් ඇන්ඩර්සන්ගේ පළමු කෘතියද වේ.

## කථා වස්තුව 
නිව්යෝර්ක් නුවර ළමා මනෝවිද්‍යාඥවරියක වන කයිට්ලින් ﻿ඔහාරාගෙන් ප්‍රතිකාර ලැබීමට පැමිණෙන අලුත්ම රෝගී දැරිය නිසා ඇගේ ජීවිතය සම්පුර්ණයෙන්ම වෙනස් වේ. මෙලෙස ඇගෙන් ප්‍රතිකාර ලැබීමට පැමිණෙන්නේ එක්සත් ජාතීන්ගේ ඉන්දියානු නියෝජිතයාගේ දියණිය වන මානික් නැමැති දැරියයි. මෙම දැරිය විවිධ භාෂා වලින් කතාකිරිමටත්, තමාට අත්භූත දසුන් දර්ශනය වන බව පැවසීමටත් පටන් ගනී. මෙයට හේතුව ඇගේ පියාව ඝාතනය කිරීමට මෑතකදී යම් පිරිසක් ගත් උත්සහයක් නිසා, එය ඇගේ මනසට දරුණු ලෙස බලපෑම බව ඔහාරා අනුමාන කරයි. මෙම ඝාතන තැත ඉන්දියාවත් පාකිස්තානයත් අතර දරුණු න්‍යෂ්ටික අර්බුධයක් ඇතිකරලීමට ද සමත් වෙයි. කෙසේවෙතත් මානික් නම් දැරියගේ මෙම ලක්ෂණ වලට සමාන ලක්ෂණ පෙන්වන දරුවන්ගේ සිදුවීම් ලොව නන්දෙසින් වාර්තා වීමත් සමග මෙය පිටුපස සිතනවාට වඩා දරුණු අත්භූත බලවේගයක් ඇතැයි ඔහාරා කල්පනා කරයි.

හයිටි රාජ්‍යයේ සිසුවියක් ඇගේම උගුරු දණ්ඩ උගුලා දමයි. ඉරානයේ සිසුවෙක් තම සිරුරටම ගිනි තබාගනී. ලොව පුරා සතුන්ගේ චර්යා රටාවද වෙනස් වී ඔවුන් දරුණු ලෙස හැසිරීමට පටන් ගනී. එමෙන්ම ආසියාව තුල න්‍යෂ්ටික යුද්ධයක් ඇරඹෙන ලකුණු පහළ වේ. මේ සියල්ල පිටුපස සැඟවුණු සත්‍යය කුමක්දැයි සෙවීමට කයිට්ලින් ﻿ඔහාරා අරඹන ගමනත් සමග කතාව ඉදිරියට දිවෙයි.

ප්‍රවර්ගය:නවකතා
සර්වත්‍ර වායු නියමය

:PV=nRT\,

ප්‍රවර්ගය:සර්වත්‍ර වායු
ප්‍රවර්ගය:වායු නියමය
ජයලලිතා

ප්‍රවර්ගය:මහ ඇමතිවරු - තමිල් නාඩු
ප්‍රවර්ගය:1948 උපත්
ප්‍රවර්ගය:2016 මරණ
3 වන ආවර්තයේ මූලද්‍රව්‍යය

**3 වන ආවර්තයේ මූලද්‍රව්‍යයක්** යනු, රසායනික මූලද්‍රව්‍යයන්ගේ ආවර්තිතා වගුවෙහි තුන්වන පේළියෙහි (හෝ ආවර්තයෙහි) පිහිටන රසායනික මූලද්‍රව්‍යයන් අතුරින් එකකි. ආවර්තිතා වගුව සකස් කර ඇත්තේ පේළි ලෙසින් වන අතර, එසේ කර ඇත්තේ මූලද්‍රව්‍යයන්ගේ පරමාණුක ක්‍රමාංකය වැඩිවත්ම, ඒවායේ රසායනික චර්යාවේ පුනරාවර්ත (ආවර්තිත)  උපනතීන් සන්නිදර්ශනය කර දැක්වීමටය: රසායනික චර්යාවන් පුනරාවර්තනය වීම ඇරඹෙත්ම නව පේළියක් ඇරඹෙන අතර, එයින් ගම්‍ය වන්නේ, සමතුල්‍ය චර්යාවන් සහිත මූලද්‍රව්‍යයන් එකම සිරස් තීරුවක තැබෙන බවයි. තුන්වන ආවර්තය සමන්විත වන්නේ මූලද්‍රව්‍යය අටකිනි:සෝඩියම්, මැග්නීසියම්, ඇලුමිනියම්, සිලිකන්, පොස්ෆරස්, සල්ෆර්, ක්ලෝරීන් සහ, ආගන්. මෙයින් පළමු දෙක, සෝඩියම් සහ මැග්නීසියම්, ආවර්තිතා වගුවෙහි s-ගණයෙහි  සාමාජිකයන් වන අතර, අනෙක්වා p-ගණයෙහි සාමාජිකයෝ වෙති. 3d කාක්ෂිකයක් පවතින නමුත් 4 වන ආවර්තය වන තුරු එය පුරවනු නොලබන බවද, එය නිසා ආවර්තිතා වගුවට එහි නෛසර්ගික "වරකට පේළි දෙකක්" හැඩය ලැබෙන බවද,  සටහන් කර ගත යුතු වෙයි. 3 වන ආවර්තයේ සියළුම මූලද්‍රව්‍යයන් ස්වභාවයේ පවතින අතර අවම වශයෙන් එක් ස්ථායි සමස්ථානිකයක් හෝ සහිත වෙයි.

## ආවර්තිත උපනතීන් 
### පරමාණුක අරය 
thumb|ගණනය කෙරුණු 3 වන ආවර්තයේ පරමාණුක අරයන් පිකෝමීටර වලින්.

3 වන ආවර්තයේ මූලද්‍රව්‍යයන්ගේ පරමාණුක ක්‍රමාංකය ඉහළ යත්ම,  පරමාණුක අරය අඩු වෙයි.

### විද්‍යුත් සෘණතාව 
3 වන ආවර්තයේ මූලද්‍රව්‍යයන්ගේ  පරමාණුක ස්කන්ධය ඉහළ යත්ම, විද්‍යුත් සෘණතාව වැඩි වෙයි.

### අයනීකරණ ශක්තිය 
3 වන ආවර්තයේ මූලද්‍රව්‍යයන්ගේ පරමාණුක ක්‍රමාංකය ඉහළ යත්ම, එහි ඉලෙක්ට්‍රෝන ඉවත්කිරීමට අවශ්‍ය වන ශක්තිය  (අයනීකරණ ශක්තිය) ඉහළ යයි.

## මූලද්‍රව්‍යයන් 
:

### සෝඩියම් 
*සෝඩියම්* (සංකේතය **Na**) යනු, මෘදු, රිදීවන්-සුදු, අතිශයින් ප්‍රතික්‍රියක ලෝහයක් වන අතර එය  ක්ෂාර ලෝහයන්ගේ සාමාජිකයෙකි; එහි එකම ස්ථායි සමස්ථානිකය වන්නේ 23Na වෙයි. ෆෙල්ඩ්ස්ෆාර් වර්ග, සෝඩාලයිට් සහ  ආකර ලුණු වැනි බොහෝ ඛනිජයන්හී පවතින එය, අතිබහුල මූලද්‍රව්‍යයකි. සෝඩියම්හී බොහෝ ලවණ ජලයෙහි බෙහෙවින් ද්‍රාව්‍ය වන අතර එබැවින් පෘථිවියෙහි ජල  ස්කන්ධයන්හී සැලකිය යුතු ප්‍රමාණයන්ගෙන් පවතින අතර, අතිශයින් අතිබහුල ලෙසින් සෝඩියම් ක්ලෝරයිඩ් ලෙසින් සාගරයන්හී පවතියි.

සබන්තැනීම සඳහා භාවිතා කරන සෝඩියම් හයිඩ්‍රොක්සයිඩ් (ලයිය) සහ, අයිස් ඉවත් කිරීමේ කාරකයක් සහ පෝෂකයක් ලෙසින් භාවිතා කරන සෝඩියම් ක්ලෝරයිඩ් වැනි බොහෝ සෝඩියම් සංයෝග ප්‍රයෝජනවත්  බවක් දක්වති.

නිදහස් ලෝහය, මූලද්‍රව්‍යමය සෝඩියම්, ස්වභාවයේ නොපවතින අතර, සෝඩියම් සංයෝග වෙතින් පිළියෙල කර ගත යුතුය. වසර 1807දී  හම්ප්‍රි ඩේවි විසින්  සෝඩියම් හයිඩ්‍රොක්සයිඩ් විද්‍යුත් විච්ඡේදනය තුලින්  මූලද්‍රව්‍යමය සෝඩියම් මුලින්ම විසංගත කරන ලදි. එම අයනයම සෝඩියම් නයිට්‍රේට් වැනි බොහෝ ඛනිජයන්හී සංඝටකයක් වෙයි.

## ආශ්‍රිත
1 වන ආවර්තයේ මූලද්‍රව්‍යය

**1 වන ආවර්තයේ මූලද්‍රව්‍යයක්** යනු, රසායනික මූලද්‍රව්‍යයන්ගේ ආවර්තිතා වගුවෙහි පළමුවන පේළියෙහි (හෝ ආවර්තයෙහි) පිහිටන රසායනික මූලද්‍රව්‍යයන් අතුරින් එකකි. ආවර්තිතා වගුව සකස් කර ඇත්තේ පේළි ලෙසින් වන අතර, එසේ කර ඇත්තේ මූලද්‍රව්‍යයන්ගේ පරමාණුක ක්‍රමාංකය වැඩිවත්ම, ඒවායේ රසායනික චර්යාවේ පුනරාවර්ත (ආවර්තිත)  උපනතීන් සන්නිදර්ශනය කර දැක්වීමටය: රසායනික චර්යාවන් පුනරාවර්තනය වීම ඇරඹෙත්ම නව පේළියක් ඇරඹෙන අතර, එයින් ගම්‍ය වන්නේ, සමතුල්‍ය චර්යාවන් සහිත මූලද්‍රව්‍යයන් එකම සිරස් තීරුවක තැබෙන බවයි. පළමුවන ආවර්තය, වගුවෙහි වෙනත් පේළි වලට වඩා අඩු මූලද්‍රව්‍යය සංඛ්‍යාවක්, එනම් දෙකක් සහිත වෙයි: හයිඩ්‍රජන් සහ හීලියම්. මෙම සන්නිවේශය,  පරමාණුක ව්‍යුහයෙහි නවීනතම සිද්ධාන්තයන් වෙතින් පැහැදිලි කල හැක. පරමානුක ව්‍යුහයෙහි ක්වොන්ටම් යාන්ත්‍ර විද්‍යාත්මක පැහැදිලි කිරීමක් අනුව, 1s කාක්ෂිකය පිරවීම හා සමගින්,  මෙම ආවර්තය අනුරූප වෙයි. පළමුවන ආවර්තයේ මූලද්‍රව්‍යයන් විසින්  යුග නීතිය පිළිපැදෙන්නේ, ඒවායේ සංයුජතා කවචය සම්පූර්ණ කිරීමට අවශ්‍ය වන්නේ ඉලෙක්ට්‍රෝන දෙකක් පමණක් නිසාය. මෙම මූලද්‍රව්‍යයන් විසින් අවකාශ සැපයිය හැක්කේ උපරිම වශයෙන් ඉලෙක්ට්‍රෝන දෙකකට පමණක් වන අතර,  එම දෙකම 1s කාක්ෂිකයෙහි වෙති. එබැවින්, පළමුවන ආවර්තය සතු විය හැක්කේ මූලද්‍රව්‍යයන් දෙකක් පමණි.

## ආවර්තිත උපනතීන් 
ආවර්තිතා වගුවෙහි අනෙකුත් සියළු ආවර්තයන් සතුව අවම වශයෙන් මූලද්‍රව්‍යයන් 8 ක් හෝ පවතින අතර, ආවර්තය හරහා ආවර්තිත උපනතීන්  සැලකීම කෙරෙහි එය උපකාරී වෙයි. කෙසේවෙතත්, පළමුවන ආවර්තය සතුවන්නේ මූලද්‍රව්‍යයන් දෙකක් පමණක් වන බැවින්, එම සංකල්පය මෙහිදී යෙදිය නොහැකි වෙයි. කාණ්ඩයන් පහළට උපනතීන් සැලකීමේදී, 18 වන කාණ්ඩයෙහි ඉහළින්ම පවතින දර්ශීය උච්ච වායුවක් ලෙසින් හීලියම් පෙනී යන අතර, පහළ සාකච්ඡාව පරිදී, හයිඩ්‍රජන්හී රසායන විද්‍යාව අනුපම වන අතර, ඕනෑම කාණ්ඩයකට පහසුවෙන් පැවරිය නොහැක.

## ආවර්තිතා වගුව තුල 1 වන ආවර්තයේ මූලද්‍රව්‍යයන්ගේ පිහිටුම 
හයිඩ්‍රජන් සහ හීලියම් යන දෙකම s-ගණයෙහි පැවතියත්, ඒවායින් කිසිවක් හෝ අනෙකුත් s-කාණ්ඩ මූලද්‍රව්‍යයන් හා සමරූපි ලෙසින් නොහැසිරෙයි. අනෙකුත් s-කාණ්ඩ මූලද්‍රව්‍යයන් වෙතින් ඒවායේ හැසිරීම කෙතරම් වෙනස්දයත්,  මෙම මූලද්‍රව්‍යයන් දෙක ආවර්තිතා වගුවෙහි කුමන ස්ථානයක තැබිය යුතුද යන්න පිළිබඳව සැලකිය යුතු අසම්මතියන් පවතියි.

හයිඩ්‍රජන් සමහරවිට  ආවර්තිතා වගුවෙහි,  ලීතියම්ට ඉහළින්, ෆ්ලෝරීන්ට ඉහළින්, ලිතියම් සහ ෆ්ලෝරීන් යන දෙකටම ඉහළින් (දෙවරක් දැක්වෙමින්), තැබෙයි. 

සැමවිටම පාහේ, ආවර්තිතා වගුවෙහි  නියෝන්ට (මෙය p-ගණයෙහි පිහිටයි) ඉහළින්,  උච්ච වායුවක් ලෙසින් හීලියම් තැබුවද, සමහරවිට එය බෙරිලියම් ඉහළින් තැබෙනුයේ සමරූපි ඉලෙක්ට්‍රෝන වින්‍යාසය නිසාය.

## මූලද්‍රව්‍යයන්
### හයිඩ්‍රජන්
thumb|left|150px|හයිඩ්‍රජන් විසර්ජන නලය
thumb|left|150px|ඩියුටේරියම් විසර්ජන නලය

හයිඩ්‍රජන් (H) යනු,  පරමාණුක ක්‍රමාංකයෙහි අගය 1 වන්නාවූ රසායනික මූලද්‍රව්‍යය වෙයි. සම්මත උෂ්ණත්වයෙහිදී සහ පීඩනයෙහිදී, හයිඩ්‍රජන් යනු, H2 යන අණුක සූත්‍රය සහිත, අවර්ණ, ගඳක් නොමැති,  අලෝහමය, රසක් නොමැති, අතිශයින් දැවෙනසුළු ද්විපරමාණුක වායුවකි. 1.00794&nbsp;amu, යන අගයැති පරමාණුක ස්කන්ධයක් සහිත හයිඩ්‍රජන්, සැහැල්ලුතම මූලද්‍රව්‍යය වෙයි.

### හීලියම්
left|thumb|upright|150px|හීලියම් විසර්ජන නලය

## ආශ්‍රිත
## වැඩිදුර කියවීම් 
* 

ප්‍රවර්ගය:ආවර්තිතා වගුවෙහි ආවර්තයන්
ප්‍රවර්ගය:මූලද්‍රව්‍යය වර්ණය සෘජුව සමන්විත වන පිටු
ක්ෂාරීය පාංශු ලෝහ

**ක්ෂාරීය පාංශු ලෝහ** යනු,  ආවර්තිතා  වගුවෙහි පිහිටි  රසායනික මූලද්‍රව්‍ය කාණ්ඩයක් වන අතර, එහි මූලද්‍රව්‍යයන් බෙහෙවින් එක්වැනි ගුණාංග සහිත වෙති. ඒවා බොහෝ විට  සම්මත උෂ්ණත්වයෙහි සහ පීඩනයෙහිදී, දිලිසෙන-සුළු,  රිදීවන් පැහැ වන අතර Be හා Mg අළු පැහැති වේ;එනම් අනෙකුත් මූලද්‍රව්‍ය මෙන් දිලිසෙන සුළු නොවේ, මෙම ක්ෂාරීය පාංශු ලෝහ තරමක් ප්‍රතික්‍රියක වන අතර,   +2 ක ආරෝපණයක් හෝ ඔක්සිකරණ අංකය +2 ක් සහිත කැටායන තැනීමට, ඒවායේ බාහිරතම ඉලෙක්ට්‍රෝන දෙක පහසුවෙන් අහිමිකර ගනියි.  එනම් ns2 වින්‍යාසයක් දරයි. සාමාන්‍යයෙන් ආවර්තිතා වගුවේ දෙවන කාණ්ඩය ක්ෂාරීය පාංශු ලෝහ ලෙස සලකයි. මෙම ක්ෂාරීය පාංශු ලෝහ ආවර්තිතා වගුවේ s ගොනුවට අයත් වේ.

## සටහන් 
## ආශ්‍රිත 

ප්‍රවර්ගය:ආවර්තිතා වගුව
ප්‍රවර්ගය: ආවර්තිතා වගුවෙහි කාණ්ඩ
ප්‍රවර්ගය:රසායන විද්‍යාව
2 වන ආවර්තයේ මූලද්‍රව්‍යය

**2 වන ආවර්තයේ මූලද්‍රව්‍යයක්** යනු, ආවර්තිතා වගුවෙහි දෙවන පේළියෙහි (හෝ ආවර්තයෙහි) පිහිටන රසායනික මූලද්‍රව්‍යයන් අතුරින් එකකි. ආවර්තිතා වගුව සකස් කර ඇත්තේ පේළි ලෙසින් වන අතර, එසේ කර ඇත්තේ මූලද්‍රව්‍යයන්ගේ පරමාණුක ක්‍රමාංකය වැඩිවත්ම, ඒවායේ රසායනික චර්යාවේ පුනරාවර්ත (ආවර්තිත)  උපනතීන් සන්නිදර්ශනය කර දැක්වීමටය: රසායනික චර්යාවන් පුනරාවර්තනය වීම ඇරඹෙත්ම නව පේළියක් ඇරඹෙන අතර, සමතුල්‍ය චර්යාවන්ගෙන් යුතු මූලද්‍රව්‍යයන්ගෙන් සමන්විත වන තීරු තනයි.

දෙවන ආවර්තයෙහි, ලිතියම්, බෙරිලියම්, බෝරෝන්, කාබන්, නයිට්‍රජන්, ඔක්සිජන්, ෆ්ලෝරීන් සහ, නියෝන් යන මූලද්‍රව්‍යයන් අඩංගු වෙති. මෙම සන්නිවේශය,  පරමාණුක ව්‍යුහයෙහි නවීනතම සිද්ධාන්තයන් වෙතින් පැහැදිලි කල හැක. පරමානුක ව්‍යුහයෙහි ක්වොන්ටම් යාන්ත්‍ර විද්‍යාත්මක පැහැදිලි කිරීමක් අනුව, 2s  සහ 2p  කාක්ෂිකයන් පිරවීම හා සමගින්,  මෙම ආවර්තය අනුරූප වෙයි. දෙවන ආවර්තයේ මූලද්‍රව්‍යයන් විසින්  අෂ්ටක නීතිය පිළිපැදෙන්නේ, ඒවායේ සංයුජතා කවචය සම්පූර්ණ කිරීමට ඉලෙක්ට්‍රෝක අටක් අවශ්‍ය නිසාය. මෙම මූලද්‍රව්‍යයන් විසින් අවකාශ සැපයිය හැක්කේ උපරිම වශයෙන් ඉලෙක්ට්‍රෝන දහයකට පමණක් වන අතර,  ඒවායින් දෙකක් 1s කාක්ෂිකයෙහි වන අතර, තවද දෙකක් 2s කාක්ෂිකයෙහිද සහ, තව සයක් 2p කාක්ෂිකයෙහි වෙති. බෙරිලියම් සහ නියෝන් හැර දෙවන ආවර්තයේ අන් සැම මූලද්‍රව්‍යයකටම ද්විපරමාණුක අණු තැනිය හැක.

## ආවර්තිත උපනතීන් 
thumb| ගණනය කෙරුණු 2 වන ආවර්තයේ පරමාණුක අරයන් පිකෝමීටර වලින්.
ආවර්තිත උපනතීන් උකහා ගැනීමට භාවිතා කල හැකි ආවර්තිතා වගුවෙහි පළමුවන ආවර්තය වන්නේ 2 වන ආවර්තය වෙයි. එය වෙතින්  ආවර්තිත උපනතීන් උකහා ගැනීමට,  මූලද්‍රව්‍යයන් දෙකක් (හයිඩ්‍රජන් සහ හීලියම්)  පමණක් අඩංගු 1 වන ආවර්තය, කුඩා වැඩි වන්නේ, විශේෂයෙන්ම එම මූලද්‍රව්‍යයන් දෙක කිසිසේත්ම අනෙකුත්  s-කාණ්ඩ මූලද්‍රව්‍යයන් ලෙසින් නොහැසිරෙන බැවිනි. වඩාත් නිශ්චිත චර්යාවන්  2 වන ආවර්තය තුලින් හමුවෙයි.  2 වන ආවර්තයේ සියළුම මූලද්‍රව්‍යයන් සඳහා, පරමාණුක ක්‍රමාංකය ඉහළ යත්ම, මූලද්‍රව්‍යයන්ගේ පරමාණුක අරය අඩුවන අතර, විද්‍යුත් සෘණතාව ඉහළ යමින්, අයනීකරණ ශක්තිය ඉහළ යයි.

2 වන ආවර්තයේ ඇත්තේ ලෝහ දෙකක්  (ලිතියම් සහ බෙරිලියම්) පමණක් වන අතර, එනිසාම එය අඩුවෙන්ම ලෝහමය ආවර්තය බවට (1 වන ආවර්තය තුල ලෝහ නැති මුත්, ඉහත සඳහන් කල පරිදී, එය තුල ඇත්තේ මූලද්‍රව්‍ය දෙකක් පමණක් වන අතර, එබැවින් වැඩිපුර ලෝහ සහිත විය නොහැක) පත්කෙරෙන අතර,  වැඩියෙන්ම  අලෝහ සහිත ආවර්තය බවට පත් කෙරෙනුයේ, අලෝහ සතරක් සහිත නිසාය. 2 වන ආවර්තයේ මූලද්‍රව්‍ය වෙත, බොහෝවිට,  ඒවායේ අදාළ කාණ්ඩවල වඩාත් අත්‍යන්ත ගුණාංග සහිත වෙයි; නිදසුනක් ලෙසින්, ෆ්ලෝරීන් යනු වඩාත් ප්‍රතික්‍රීයක හැලජනය වන අතර, නියෝන් යනු වඩාත් නිෂ්ක්‍රීය උච්ච වායුව වන අතර, ලිතියම් යනු අඩුතම ප්‍රතික්‍රීයක ක්ෂාර ලෝහය වෙයි.

2 වන ආවර්තයේ සියළු මූලද්‍රව්‍ය මාඩලුං නීතිය සම්පූර්ණයෙන් පිලිපදිති; 2 වනආවර්තය තුල, ලිතියම් සහ බෙරිලියම් විසින් 2s උපකවචය පුරවනු ලබන අතර, බෝරෝන්, කාබන්, නයිට්‍රජන්, ඔක්සිජන්, ෆ්ලෝරීන් සහ, නියෝන් විසින් 2p උපකවචය පුරවනු ලැබේ. මෙම ආවර්තය විසින් මෙම විශේෂ ලක්ෂණය,  1 වන  සහ ආවර්තය සහ 3 වන ආවර්ත සමග භුක්තිවිඳින අතර, මේ කිසිවක් සතුව, මෙම නීතියෙන් බැහැර වන අන්තරික මූලද්‍රව්‍ය හෝ අන්තර් අන්තරික මූලද්‍රව්‍ය අඩංගු නොවෙති.

## මූලද්‍රව්‍ය
:

## ආශ්‍රිත
නවක වදය

, Chile]]
නවක පුද්ගලයෙකු හෝ සමූහයක්, සාමාජීය කණ්ඩායමක් තුලට ප්‍රවේශකර ගැනීමේදී සිදුකරනු ලබන විධික්‍රම සහ පිළිවෙත් (හිරිහැර කිරීම, අපහාස කිරීම, බැණ වැදීම වැනි), **නවක වදය** ලෙස හැඳින්වෙයි. මෙය බොහෝ විට උසස් අධ්‍යාපන ආයතනයන්හී දැක ගත හැකිවෙයි.

## වදන්
### සිංහල
සිංහල බසින් සැමවිටම නවකවදය හෝ නවක වදය ලෙස භාවිතාවේ.
### වෙනත්
* අමෙරිකානු සහ බ්‍රිතාන්‍ය ඉංග්‍රීසි : හේසිං
* ඔස් ට්‍රේලියානු ඉංග්‍රීසි : බැස්ටාඩයිසේශන්
* දකුණු ආසියා ඉංග්‍රීසි : රැගිං  (ඉන්දියාව, පාකිස්තානය, බංග්ලාදේශය සහ ශ්‍රී ලංකාව)
*ලන්දේසි: ඩෘෘපිං 

## විශය පථය
වත්මන් සිසුන් විසින් නවක සිසුන් වෙත හිරිහැර සිදු කිරීම, ඇමක් ලෙස යොදා ගැනීම නවක වදයේදී සිදුවෙයි. නවක සිසුන් මානසික හෝ ශාරීරික අඩන්තේට්ටමට ලක්වන බොහෝ අවස්ථාවන්හී මෙය උග්‍ර තත්වයක් දක්වා වර්ධනය වන අවස්ථා බහුලය.

## මතභේද
## මේවාද බලන්න
*ශ්‍රී ලංකාවේ නවක වදය

## ආශ්‍රිත
## බාහිර සබැඳි
* රැගිං ඉන් බංග්ලාදේශ්
* රැගිං ඉන් ඉන්ඩියා- Menace 
* රැග් පිකර්
* ඉන්ඩියන් ගවර්න්මන්ට් ලෝන්ච් ඇන්ටි රැගිං වෙබ්සයිට් 
* රැගිං ඉන් යූඑස්ඒ 

ප්‍රවර්ගය:නවක වදය
අචල උපේන්ද්‍ර ජයතිලක

වෛද්‍ය **අචල උපේන්ද්‍ර ජයතිලක** කොළඹ විශ්වවිද්‍යාලයේ වෛද්‍ය විද්‍යා පශ්චාත් උපාධි ආයතනයේ හිටපු මහාචාර්යවරයෙකු සහ සිංහල ග්‍රන්ථ පරිවර්තකයෙකි. ඔහු සෞඛ්‍ය තොරතුරු තාක්සෂණය පිළිබද ශ්‍රී ලංකාවේ ප්‍රථම මහාචාර්යවරයා වන අතර දැනට ලෝක සෞඛ්‍ය සංවිධානයේ තාක්ෂණික නිළධාරියෙක් වශයෙන් සේවය කරනු ලබයි. 

## කෘති
### තාක්‍ෂණික
* කිරි වසකලෝ කවරහුද ? (පරිවර්තන) - සයුරි ප්‍රකාශන
* කිරි! බොන්නට පෙර සිතා බලමු - සයුරි ප්‍රකාශන
* ආඝාතය යථාර්ථයට මුහුණ දෙමු (පරිවර්තන) - සරසවි ප්‍රකාශන
* ඩිමෙන්ෂියාව (පරිවර්තන) - සරසවි ප්‍රකාශන 
* මාර්ග ආරක්‍ෂාව පිළිබඳ වාර්තාකරණය:  ජනමාධ්‍යවේදීන් සඳහා අත්පොතක් (පරිවර්තන) - සයුරි ප්‍රකාශන

### දේශපාලන
* චාවේස්: වෙනිසිවුලාව සහ නව ලතින් අමෙරිකාව (පරිවර්තන) - සයුරි ප්‍රකාශන
* ලතින් අමෙකාව: ෆිදෙල් කැස්ත්‍රෝ සමග සාකච්ඡාවක් (පරිවර්තන) - සයුරි ප්‍රකාශන
* ෆිදෙල් - හෘදය සාක්ෂියේ පරාවර්තනය (පරිවර්තන) - සයුරි ප්‍රකාශන

### ප්‍රබන්ධ
* ටැක්සි රියදුරෙකුගේ දිනපොත (පරිවර්තන) - සයුරි ප්‍රකාශන
* සඳ පත්ලේ රන් ඉල්ලම (පරිවර්තන) - ෆාස්ට් පබ්ලිෂර්ස්
* කුෂ්වන්ත් සිං ගේ හාස කතා (පරිවර්තන) - සයුරි ප්‍රකාශන

### ළමා කතා 
* අපූරු ඌරු පැටවු (පරිවර්තන) - සයුරි ප්‍රකාශන
* යහලුවෝ තුන්දෙනා (පරිවර්තන) - සයුරි ප්‍රකාශන
* පුතුන්ගේ හදවත (පරිවර්තන) - සයුරි ප්‍රකාශන

### References
ඔරිජින් (එවැනසෙන්ස් ඇල්බමය)

***ඔරිජින්*** යනු ඇමෙරිකානු රොක් සංගීත කණ්ඩායමක් වන එවැනසෙන්ස් හි ප්‍රථම ආදර්ශන සංයුත් තැටිය වේ. එය 2000 ඉල්මස 4 වනදා Bigwig Enterprises මඟින් ඉදිරිපත් වූයේ, පිටපත් 2,500ක් පමණක් ලිට්ල් රොක්, ආකැන්සාස්හි කණ්ඩායමේ සන්දර්ශන වලදී සහ Bigwig Enterprises වෙබ් අඩවියේදී අලෙවි වෙමිනි.

## පසුතලය
එවැනසෙන්ස් ගේ ෆෝලන් සංගීත ජයග්‍රහණයෙන් පසුව ඔරිජින් පිටපතක් ඇ.ඩො. 400ක් වැනි මිලකට ඊබේයි (eBay)හි විකිණුනු අතර, මුල් පිටපතක් සොයාගැන්ම අතිශය අසීරු වී තිබුණි. මෙම ඇල්බමයට පොදුවේ පූර්ණ-කාලීන ඇල්බමයක් ලෙස ව්‍යවහාර වූවද, කණ්ඩායමේ ප්‍රධාන ගායිකාව හා සහකර්තෘ ඒමි ලී මෙය "සළුවැඩූ" ආදර්ශන තැටියක් ලෙස පවසාසිටි අතර, ඔවුන්ගේ ගීතලෝලීන්ට කියා සිටියේ ඇල්බමය මිලදීගනු වෙනුවට බාගත කරගන්නා ලෙසය. මෙම තැටියේ අඩංගු වූ "Whisper", "Imaginary", හා "My Immortal"හි පූර්වානුවාදන කණ්ඩායමේ ප්‍රථම ස්ටූඩියෝ ඇල්බමය වන *ෆෝලන්*හි ද ආ අතර, නැවත පටිගත කළාවූ "Where Will You Go" ගීයද, 1998 නිකුත්වූ *Evanescence EP*හි පෙරදසුනකට බඳුන්වී තිබුණී. ගී තුනක් ඉවත් කරනු ලැබ ඇත: "Catherine", "Spanish", සහ "Listen to the Rain". "Listen to the Rain", "Eternal" සහ "Demise" ගී අතරට දැමීමට සැලසුම් කර තිබුණද, එය ඉවත් කිරීමෙන් පසු, "Eternal" හා "Demise" එක ගීයක් ලෙස පිළිනිමවන ලදී.

## විවේචනාත්මක පිළිගැන්ම
*ස්පින් මැගසින්* සඟරාවේ මෙලීසා මය'ස් මෙම ඇල්බමයට තරු පහෙන් දෙකක් පමණක් ලබාදෙමින් ලියාසිටියේ, "මිතුරෙකු විසින් නිපදවා ඇති, මෙම දළ-කටු සටහනක් බඳු වූ සම්පූර්ණ-දිග කුළුඳූල් ඇල්බමය 'Whisper' සහ 'My Immortal' වැනි ජනප්‍රිය ගී වල සංස්කරණ තත්ත්වයේ පැවැතුණා වූ අනුවාදයන් ගෙනහැර පායි" ලෙසයි.

## ගීත ලැයිස්තුව
## සේවා මඬුල්ල
* ඒමි ලී – ගායනය
* බෙන් මූඩි – ගිටාරය, බේස් ගිටාරය, බෙර
* ඩේවිඩ් හොජස් – පියානෝව/ඕගනය, ගායනය
;අමතර සංගීතඥයින්
* විලියම් ජේම්ස් බොයිඩ් එස්ක්වය', III – "Away From Me"හි බේස් ගිටාර වැයුම්
* බෲස් ෆිට්ස්හ්යූ හා ස්ටෙෆනී පියර්ස් – "Lies" හි ගායන
* සුවී පෙට්‍රාජාජ්ර්වී, සේරා මුවර්, කැත්‍රීන් හැරිස් සහ සමන්තා ස්ට්‍රෝං – "Field of Innocence"හි කාන්තා ගායන වෘන්දය

## සැඳහුම්
ද ඩේලි මිරර් (ශ්‍රී ලංකාව)

***ඩේලි මිරර්*** යනු,  විජය පුවත්පත් සමාගම විසින් ශ්‍රී ලංකාවේ, කොළඹ, ප්‍රකාශයට පත් කෙරෙන, දිනපතා ඉංග්‍රීසි-භාෂා පුවත්පතකි. එහි ඉරුදින ප්‍රතිරූප පුවත්පත වන්නේ  *සන්ඩේ ටයිම්ස්* පුවත්පතයි.  මූල්‍යමය කටයුතු පිළිබඳ එහි බුහුනණිය පුවත්පත *ඩේලි එෆ්ටී* වෙයි.

## අන්තර්ජාල වාහක
ඇලෙක්සා විසින්, ශ්‍රී ලංකාවේ හොඳම පුවත්පත් වෙබ් අඩවිය ලෙසින් *ඩේලි මිරර්* වෙබ් අඩවිය ශ්‍රේණිගත කෙරිණි. 

## දිනපතා අතිරේක 
;සඳුදා සිට සෙනසුරාදා දක්වා 
**ෆයිනැන්ෂල් ටයිම්ස්*
**ලයිෆ්*

;අඟහරුවාදා
**W@W – විමෙන් ඇට් වර්ක්*

;බ්‍රහස්පතින්දා
**ලිට්ල් ඉන්ක්වයරර්*

## මෙයද බලන්න 
**ලංකාදීප (පුවත්පත)*, සිංහල-භාෂා බුහුනණි පුවත්පත
**ටැමිල් මිරර්*, දෙමළ-භාෂා බුහුනණි පුවත්පත

## සටහන්
## බාහිර සබැඳි 
* ඩේලි මිරර් – නිල වෙබ් අඩවිය
* සන්ඩේ ටයිම්ස් – නිල වෙබ් අඩවිය
* ඩේලි එෆ්ටී – නිල වෙබ් අඩවිය

ප්‍රවර්ගය:ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
ප්‍රවර්ගය:ශ්‍රී ලංකාවේ ප්‍රකාශයට පත් කෙරෙන ඉංග්‍රීසි-භාෂා පුවත්පත්
ප්‍රවර්ගය: 1999 වසරෙහිදී සංස්ථාපනය කෙරුණු ප්‍රකාශන
ප්‍රවර්ගය:විජය පුවත්පත් සමාගම
ප්‍රවර්ගය:කොළඹ නගරයේ මාධ්‍යය
රූපා රත්නසීලි සිද්ධි දාමය

පේරාදෙණිය විශ්වවිද්‍යාලයේ සිසුවියක්ව සිටියදී නවක වදයෙන් බේරීමට ගත් උත්සාහයකදී ස්ථිර අබාධීත තත්‍වයකට පත්වූ **රූපා රත්නසීලි** ඉන් වසර 22කට පමණ පසුව සියදිවි නසාගන්නා ලදී. ඇයගේ මරණය  ශ්‍රී ලංකාවේ විශ්වවිද්‍යාලයීය නවක වදය හේතු කොට සිදුවූ ප්‍රථම මරණය ලෙස සැලකේ.

## මුල් අවධිය
ඇල්පිටිය මහඒදන්ඩ නම් ග්‍රාමයේ දිළිදු පවුලක රූපා උපත ලැබුවාය. සිය පාසල් අධ්‍යාපන කටයුතු විවිධ බාධක හමුවේ වුවද කරන්දෙණිය විද්‍යාලයෙන් සාර්ථකව නිම කලාය. 

## විශ්වවිද්‍යාල දිවිය
1975 මැයි 16 වන දින පේරාදෙණිය විශ්වවිද්‍යාලයේ කෘෂි විද්‍යා පීඨයට ඇතුලත් විය. විශ්වවිද්‍යාලයට ඇතුලත් වූ රූපා ඇයට නේවාසිකාගාරය ලෙස හිමිවූ *රාමනාදන් ශාලාවෙහි*  තවත් යෙහෙළියක සමග සතියක පමණ කාලයක් ගත කල බව සඳහන්ය.

## නවක වදයට ලක්වීම සහ අබාධිත වීම
තවත් යෙහෙළියක සමග රූපා සිය නේවාසිකාගාරයේ විසූවත්, ඇයට නවක වදය හිමි වූ දින රුපාගේ යෙහෙළිය කාමරයේ නොවූ බව පැවසෙයි. දහවල් වරුවෙහි ඇද සිටි ගවුම ගලවන ලෙස ජ්‍යේෂ්ඨ සිසුන්ගෙන් නියෝග ලත් රූපා එය ප්‍රතික්ෂේප කිරීමත්, රාත්‍රියෙහි ඇගේ කාමරය වෙතට නැවතත් ජ්‍යේෂ්ඨ සිසුන් පැමිණීමත් නිසා ඇතිවූ බිය හේතුවෙන් කාමරයේ ජනෙල් පියනක් විවෘත කෙරූ රූපා ඉන් පිටතට පැන්නාය. රාමනාදන් ශාලාවේ දෙවන මාලයේ සිට පහතට වැටුණු ඇයගේ දෙපයට ඉන් බරපතල හානි සිදුවීම නිසා රූපා ආබාධිත තත්වයට පත් වූවාය. සමහර වාර්ථාවන්ට අනූව ජ්‍යෙෂ්ඨ සිසුවියන්, නවක සිසුවියන්ගේ යෝනි මාර්ගයට විවිධ දෑ ඇතුලත් කරමින් සිදුකෙරූ ලිංගික හිංසනය දැරීමට නොහැකි වීම හේතුවෙන් රූපා ගොඩනැගිල්ලෙන් පහතට පිනූ බව සඳහන්ය.

## දිවියේ ඉතිරි සමය
ආබාධිත තත්වයට පත් වූ රූපාගේ ඉදිරි සරසවි ගමන මෙම සිදුවීමෙන් අනතුරුව නිමව ගිය අතර, එතැන් පටන් දුක් කම්කටොළු සහිතව ඇය වසර 20 කට අධික කාලයක් දිවි ගෙව්වාය. වරක් මානසික රෝගයකටද ඇය ගොදුරු වූ බව පැවසෙයි. පසුව 1985 වසරේ සැප්තැම්බර් 30 වන දින එවක ජනාධිපති වූ ජේ.ආර්. ජයවර්ධන මහතාට ඇයගේ තත්වය පහදා යැවූ ලිපියකට පිළිතුරු ලෙස රූපාට 1985 දෙසැම්බර් 19 වනදිනදී ජනාධිපති අරමුදලෙන් රු.25000 ක මුදල් ආධාරයක් හිමි විය. මීට අමතරව උසස් අධ්‍යාපන අමාත්‍යංශය මගින්ද රූපාට රු.50000 ක මුදලක්, නිවසක් හා මාසික දීමනාවක් ලබා දෙන බව පැවසීම නිසා ඇයට සිය හිතවතුන්ගෙන් ලැබුණු ආධාරද නතර වූ අතර, රූපා ඉන් තවත් අසරණ වූයේ උසස් අධ්‍යාපන අමාත්‍යංශය මගින් ලබා දුන් එම පොරොන්දුව සැබෑවක් බවට පත් නොවීම නිසාය.

## මරණය
පසුව නිවසේ සිට රෙදි මැසිමට යොමුවූ රූපාගේ එම උත්සාහයද අසාර්ථක වීම නිසා අසරණභාවයට පත්ව සිටි ඇය 1997 වර්ෂයේදී සිය රෝද පුටුවෙන්ම ගොස් ගෙවත්තේ වූ ළිඳට පැන සියදිවි නසා ගත්තාය.

## මේවාද බලන්න
* ශ්‍රී ලංකාවේ නවක වදය
* නවක වදය
* සමන්ත විතානගේ

## ආශ්‍රිත
ප්‍රවර්ගය:නවකවදය - ශ්‍රී ලංකා
දිවයින (පුවත්පත)

**දිවයින** යනු,  ශ්‍රී ලංකාවේ උපාලි පුවත්පත් සමාගම විසින් ප්‍රකාශයට පත් කෙරෙන සිංහල භාෂා දිනපතා පුවත්පතකි. *දි අයිලන්ඩ්*  පුවත්පතෙහි බුහුනණි පුවත්පතක් වන *දිවයින* පුවත්පත සංස්ථාපනය කෙරුණේ 1981 වසරෙහිදීය. එහි ඉරිදා සංස්කරණය වන්නේ *ඉරිදා දිවයින* පුවත්පතයි. දිනපතා පුවත්පත, වර්තමානයේදී  156,000 ප්‍රමාණයක සංසරණයකට හිමිකම් කියන අතර, එහි ඉරිදා සංස්කරණය,  නිකුතුවකට 340,000 ප්‍රමාණයක සංසරණයකට හිමිකම් කියයි. එහි ආරම්භකයා වූයේ උපාලි විජේවර්ධන මහතාය.

## මෙයද බලන්න 
*ශ්‍රී ලංකාවේ පුවත්පත් ලැයිස්තුව

## ආශ්‍රිත
## බාහිර සබැඳි 
*දිවයින නිල වෙබ් අඩවිය
*ශ්‍රී ලංකා නිවුස්පේපර්ස්

ප්‍රවර්ගය: ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
ප්‍රවර්ගය: 1981 වසරෙහිදී සංස්ථාපනය කෙරුණු ප්‍රකාශන
ප්‍රවර්ගය: ශ්‍රී ලංකාවේ ප්‍රකාශයට පත් කෙරෙන සිංහල-භාෂා පුවත්පත්
ප්‍රවර්ගය:උපාලි පුවත්පත් සමාගම
ක්‍ෂාර ලෝහ

**ක්ෂාර ලෝහ** යනුවෙන් හැදින්වෙන්නේ,  ආවර්තිතා  වගුවෙහි පළමු කාණ්ඩයේ පිහිටි මූලද්‍රව්‍ය වන අතර, එය සමන්විත වන්නේ,  ලිතියම් (Li), සෝඩියම් (Na), පොටෑසියම් (K), රුබීඩියම් (Rb), සීසියම් (Cs),  සහ ෆ්‍රන්සියම් (Fr) .යන, රසායනික මූලද්‍රව්‍යයන් වෙතිනි. මෙම කාණ්ඩය, ආවර්තිතා වගුවෙහි  s-ගණයෙහි  පවතින්නේ,  සියළු ක්ෂාර ලෝහයන්හී  බාහිරතම ඉලෙක්ට්‍රෝනය පවතින්නේ   s-කාක්ෂිකයක වන බැවිනි: +1 ක ආරෝපණයක් සහිත කැටායන තැනීමට, ඒවායේ බාහිරතම ඉලෙක්ට්‍රෝනය පහසුවෙන් අහිමිකර ගනියි. ස්වභාවිකව හමුවන්නේ  ලවණ ලෙසින් පමණක් වන අතර නිදහස් මූලද්‍රව්‍යය ලෙසින් කිසිවිටෙක හමු නොවෙයි. නමුත් ක්ෂාර ලෝහයක් ලෙස සාමාන්‍යයෙන් නොගැනෙන හයිඩ්‍රජන් (H) මෙහිදී නොසැලකෙන්නේ, 

සොයාගත් සියළුම ක්ෂාර ලෝහ ස්වභාවිකව පවතියි: සුලභතාවයෙහි පිළිවෙල පරිදී, වඩාත් බහුල වන්නේ සෝඩියම් වන අතර, ඊළඟට පොටෑසියම්, ලිතියම්, රුබීඩියම්, සීසියම්, සහ අවසානයේදී එහි අතිශයින් ඉහළ විකිරණශීලිතාව නිසා අංශුමාත්‍ර ලෙසින් පමණක් ස්වභාවික  ක්ෂය දාමයන්හී පවතින අතිශයින් විරල ෆ්‍රන්සියම් වෙයි. කෙසේවෙතත්, අධිභාර මූලද්‍රව්‍යයන්ගේ රසායනික ගුණාංග කෙරෙහි විශාල බලපෑම් ඇති කරන බවට පුරෝකථ්‍ය කෙරෙන සාපේක්ෂතාශ්‍රිත ආචරණ නිසාවෙන්, උනූනැන්නියුම් ක්ෂාර ලෝහයක් නොවීමට ඉඩ ඇත; එය ක්ෂාර ලෝහයක් බවට පෙන්නුම් කලත්, එහි සැහැල්ලු  සදෘශයන් වෙතින් වෙනස් භෞතික සහ රසායනික ගුණාංග එය සතු වෙන බවට පුරෝකථ්‍ය කෙරෙයි. ප්‍රතික්‍රියතාව ඉහළ යෑමක්ද සහ, පැහැදිලි ලෙසින් වර්ණවත් ලෝහ තුන අතරින් මෙය එකකි (අනෙක් දෙක රත්රන් සහ කොපර් වෙති). වාතය හා ගැටීමේදී ඒවායේ දීප්තිය විගසින් මලිනවී යන්නේ ඔක්සිකරණය නිසාය. එක්  ඉලෙක්ට්‍රෝනයක් පමණක් අහිමි කර ගැනුමෙන් උච්ච වායු ලඟා කර ගැනුමෙහි හැකියාව,  ක්ෂාර ලෝහ සතුවෙයි. 
## සටහන්
## ආශ්‍රිත

ප්‍රවර්ගය:ආවර්තිතා වගුවෙහි කාණ්ඩ
ප්‍රවර්ගය:ආවර්තිතා වගුව
ප්‍රවර්ගය:රසායන විද්‍යාව
හයිටියේ ලිංගික අපයෝජන අපවාදය

**හයිටියේ ලිංගික අපයෝජන අපවාදය** 2007 වසරෙහිදී පැන නැගුනේ, ශ්‍රී ලාංකික සාම සාධක බලඇණිය විසින් හයිටියෙහිදී එක්සත් ජාතීන්ගේ  ස්ථායිකරණ මෙහෙවරෙහි යෙදී සිටියදී සිදු කල වෙනත් ලිංගික අනාචාරයන්ට අමතරව, දුරාචාරාත්මක ලිංගික අපයෝජන සිදු කිරීම  ප්‍රෝක්ත අනාචාරයන් සහ ලිංගික අපයෝජනයන්හී යෙදුනු බවට හසුකරගත්,  950-සාමාජිකයන්ගෙන්-සමන්විත ශ්‍රී ලංකා සාමසාධක බලඇණියෙහි නිලධාරින් තිදෙනෙක් ඇතුළු සාමාජිකයන් 108 දෙනෙකු යළි නිවෙස් බලා යැවිණි.

හයිටියේ නිලධාරින් ප්‍රකාශ කර තිබූයේ, 2007 දී ලිංගික අපරාධ සිදුකල බවට චෝදනා ලැබූ ශ්‍රී ලංකාවෙන් පැමිණ තිබූ එජා සාමසාධක සොල්දාදුවන් විසින්, වයස අවුරුදු 7 ක් තරම් ලාබාල  දරුවන් පවා දූෂණය කර තිබූ බවයි.  ශ්‍රී ලාංකික බලඇණිය වෙත අපහාස එල්ල කරමින් වාර්තාවක් නිකුත් කල එජා සංවිධානය එය තුලින්,  මාර්ටිසාං, පෝ-ඕ-ප්‍රංස් හී ගණිකා මඩමක් තැනීම සහ බාල වයස් කාරයන් ක්‍රමානුකූල ලෙස ලිංගික උපයෝජනය සහ  ලිංගික අපයෝජනය කිරීම, ගණිකා වෘත්තිය වෙත යෙදවීම සහ දූෂණය කිරීම පිළිබඳ ඔවුනට චෝදනා එල්ල කලේය. 

හයිටියේ එක්සත් ජාතීන්ගේ  ස්ථායිකරණ මෙහෙවරෙහි සාමසාධකයන් ලෙසින් සේවය කල ශ්‍රී ලංකා යුද්ධ හමුදාවෙහි සාමාජිකයන් 114 දෙනෙකුට විරුද්ධව ලිංගික උපයෝජන චෝදනා එල්ල විය. ඔවුහූ, දේශපාලන-කලබගෑනි මධ්‍යයෙහි වූ මෙම කැරිබියානු දේශයෙහි යොදවා සිටි වඩා විශාල 950-සාමාජික ශ්‍රී ලාංකික බලඇණියෙහි කොටසක් වූහ. 2007 නොවැම්බර් වන විට බලඇණියේ සියළුම සාමාජිකයන් 114 දෙනාම පාහේ ‘විනය පිළිබඳ හේතු’ මත පිටුවහල් කෙරිණි. 

## ආශ්‍රිත
ප්‍රවර්ගය:හයිටියෙහි 2007 වසර
ප්‍රවර්ගය:ශ්‍රී ලංකා යුද්ධ හමුදාව
ප්‍රවර්ගය:යුද්ධ සමයෙහි ලිංගික ප්‍රචණ්ඩත්වය
ප්‍රවර්ගය:ලිංගික අපරාධ
ප්‍රවර්ගය:උතුරු ඇමරිකාවෙහි කාන්තාවන්ට එරෙහි ප්‍රචණ්ඩත්වය
ප්‍රවර්ගය:බලහත්කාරයෙන් ගණිකා වෘත්තියෙහි යෙදවීම
ලංකාදීප (පුවත්පත)

**ලංකාදීප** යනු,  විජය පුවත්පත් සමාගමට අයත් දිනපතා ශ්‍රී ලාංකික සිංහල භාෂා පුවත්පතකි. මෙම සංවිධානයෙහි සභාපතිවරයා වන්නේ රංජිත් විජේවර්ධන මහතා වන අතර, ඔහු  ඩී. ආර්. විජේවර්ධන මහතාගේ පුත්‍රයා වෙයි. ඉරිදා දිනවලදී, *ඉරිදා ලංකාදීප* නම්වූ සතිඅන්ත පුවත්පත ප්‍රකාශයට පත් කෙරෙයි. මේවා සංස්ථාපනය කෙරුණේ 1991 වසරෙහිදීය. පුවත්පත විසින් ආවරණය කරන ක්ෂේත්‍ර අතරට දේශපාලනය, ක්‍රීඩාව, විනෝදය සහ හමුදාමය කටයුතු අඩංගු වෙයි. 

ඉරිදා ලංකාදීප පුවත්පත 2006-2007 සහ 2008-2010 වසර සඳහා ස්ලිම් නීල්සන් ජනතා ප්‍රදානය දිනාගත්තේ ශ්‍රී ලංකාවේ මහත් ජනප්‍රිය සතිඅන්ත පුවත්පත ලෙසිනි. එහි බුහුනණි පුවත්පත් වන්නේ *ද සන්ඩේ ටයිම්ස්*, *ද ඩේලි මිරර්* සහ *ටැමිල් මිරර් * වෙති. දිනපතා ලංකාදීප සතුව 150,000 ප්‍රමාණයක සාමාන්‍ය සංසරණයක් සතු වන අතර එමි ඉරිදා සංස්කරණය සතුව  350,000 ප්‍රමාණයක සංසරණයක් වෙයි. 

## මෙයද බලන්න 
*ශ්‍රී ලංකාවේ පුවත්පත් ලැයිස්තුව

## ආශ්‍රිත
## බාහිර සබැඳි 
*නිල ගූගල් පිටුව : http://google.com/+lankadeepa
*විජය පුවත්පත් සමාගම
*බීබීසී ශ්‍රී ලංකා මීඩියා
*ලංකාදීප නිල වෙබ් අඩවිය

ප්‍රවර්ගය: ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
ප්‍රවර්ගය: 1991 වසරෙහිදී සංස්ථාපනය කෙරුණු ප්‍රකාශන
ප්‍රවර්ගය: ශ්‍රී ලංකාවේ ප්‍රකාශයට පත් කෙරෙන සිංහල-භාෂා පුවත්පත්
ප්‍රවර්ගය:විජය පුවත්පත් සමාගම
තලෙයිමන්නාරම ජැටිය සහ දුම්රිය ස්ථානය

**තලෙයිමන්නාරම ජැටිය සහ දුම්රිය ස්ථානය** මෙරට මන්නාරම් දූපතේ තලෙයිමන්නාරමේ වයඹ දිග වෙරළට වන්නට ඉදිකොට තිබෙයි. ශ්‍රී ලංකාව සහ ඉන්දියාව අතර ක්‍රියාත්මකව පැවැති දුම්රිය පාරු සේවයෙහි මෙරට ප්‍රධාන නැවතුම්පළ ලෙස ක්‍රියාකරන ලද්දේ මෙම ජැටිය හා දුම්රිය ස්ථානය වෙයි.

දුම්රිය මාර්ග ද්විත්වයකට සේවය සැපයීම සඳහා ඉදිකොට ඇති ජැටිය, ප්‍රධාන භූමියේ සිට සාගරය තුලට (උතුරු දිශාව දෙසට) මීටර 264 ක දිගකින් යුක්තව ඉදිකොට තිබෙයි.

## ඉතිහාසය
පෝක් සමුද්‍ර සන්ධිය හරහා ශ්‍රී ලංකාව හා ඉන්දියාව අතර දුම්රිය පාලමක් ඉදිකල යුතු බවට, 1894 වසරේදී මුල්ම වරට බ්‍රිතාන්‍ය රජය විසින් යෝජනා කරන ලදී. ශ්‍රී ලංකාවෙහි තේ වගාව වෙනුවෙන් ඉන්දියාවේ තමිල්නාඩු සිට පැමිණෙන කම්කරුවන්ගේ ප්‍රවාහන පහසුකම ඇතිකරවීම මෙහි අරමුණ විය.
 
## දුම්රිය පාරු සේවය
පසුව 1914 වසර වන විට ඉදිකරනු ලැබූ තලෙයිමන්නාරම ජැටිය සහ දුම්රිය ස්ථානය මගින් මෙරට තලෙයිමන්නාරමේ සිට ඉන්දියාවේ ධනුෂ්කෝඩි (රාමේස්වරම්) දක්වා මගීන් ප්‍රවාහනය ආරම්භ කරන ලදී.

### අඩපණ වීම
1967 වසරේ බලපෑ සුළි කුණාටුවක් හේතුවෙන් මෙහි ජැටියට සහ දුම්රිය ස්ථානයට හානි සිදුවීම හේතුවෙන් පාරු සේවය වසර තුනක් යන තුරු ඇණ සිටි අතර, යටිතල පහසුකම් නැවතත් සංවර්ධනය කිරීමෙන් පසු නැවතත් පාරු සේවය ආරම්භ කරන ලදී.

කෙසේ වූවත් ශ්‍රී ලංකාව හා ඉන්දියාව අතර වූ දුම්රිය පාරු සේවය 1983 වර්ෂයෙන් පසු නැවතත් අක්‍රීය තත්වයට පත්විය.

### වත්මන් තත්වය
2015 මාර්තු 14 වන දින සිට යළිත් තලෙයිමන්නාරම දක්වා ඍජු දුම්රිය ගමන් ආරම්භ කෙරිණි. දැනට දෛනිකව කොළඹ කොටුවේ සිට දුම්රිය දෙකක් හා තලෙයිමන්නාරමේ සිට කොළඹ කොටුව දක්වා දුම්රිය දෙකක් ක්‍රියාත්මක වෙයි. 

## ආශ්‍රිත
## බාහිර සබැඳි
ප්‍රවර්ගය:ශ්‍රී ලංකාවේ දුම්රිය ස්ථාන
ප්‍රවර්ගය:මන්නාරම දිස්ත්‍රික්කයේ පුරාවිද්‍යා ආරක්‍ෂිත ස්මාරක